আইনজীবি সমিতি: ৩০ জুন ত্রিমুখী লড়াইয়ে বারের নির্বাচন! - মুন্সিগঞ্জের খবর\nমোহাম্মদ সেলিম : আগামী ৩০ জুন মুন্সীগঞ্জ জেলা আইনজীবি সমিতির বার্ষিক নির্বাচন। এই নির্বাচনকে ঘিরে প্রার্থীদের মধ্যে টানটান উত্তেজনা বিরাজ করছে। কে বিজয়ের মালা ছিনিয়ে আনে তা নিয়ে চলছে নানা জল্পনা কল্পনা। বিগতদিনের অনেক প্রার্থী এবার এই নির্বাচনে অংশ নিয়েছে। পুরনো মুখ হিসেবে তারা ভোটারদের কাছে অনেক পরিচিত। তাদের রয়েছে নির্বাচনে বিজয়ের নানা রকমের অভিজ্ঞতা। তাই এবার বিজয়ের জন্য আ’লীগ ও বিএনপি’র সমর্থনে দুটি প্যানেলের পক্ষে কোমর বেঁধে নির্বাচনী প্রচারণায় মাঠে রয়েছেন প্রার্থীরা।\nতবে এই নির্বাচনে চমক হিসেবে প্যানেলের বাইরে সভাপতি পদে এডভোকেট মজিবুর রহমান ও সাধারণ সম্পাদক পদে এডভোকেট মাসুদ আলম প্রার্থী হয়েছেন। এই দুইজন প্রার্থীর অভিমত হচ্ছে সকল আইনজীবিদের সমর্থন নিয়ে তারা প্রার্থী হয়েছেন। তারা বিজয়ের বিষয়ে শতভাগ আশাবাদী।\nএডভোকেট মজিবুর রহমান আগে এরশাদ এর জাতীয় পার্টির রাজনীতির সাথে জড়িত ছিলেন। অতি সম্প্রতি তিনি এই রাজনীতি ছেড়ে কাজী জাফরের জাতীয় পার্টির রাজনীতিতে ফিরে গেছেন। সেখানে তিনি প্রেসিডিয়াম সদস্য হিসেবে দায়িত্ব পালন করছেন। কাজী জাফর বিএনপি’র ২০ দলীয় রাজনীতির অংশ। সেই হিসেবে এডভোকেট মজিবুর রহমানের ‘একলা চলোরে’ এই প্রার্থীতায় বিএনপি’র ভোট পাওয়ার সম্ভাবনা রয়েছে বলে অনেকেই মনে করছেন।\nবিএনপি’র অনেক সমর্থক ভোটার মনে করে এবার বিএনপি’র যে প্যানেল তৈরী করা হয়েছে, তা ইতিহাসের মধ্যে সবচেয়ে দুর্বল প্যানেল। এই প্যানেলের জয়লাভের সম্ভাবনা কম। এই কারণে বিএনপি’র অনেক ভোট এডভোকেট মজিবুর রহমান ও মাসুদ আলম এর দিকে চলে যেতে পারে বলে অনেক ভোটার আশংকা করছে।\nআবার এ রকমও হতে পারে যে বিএনপি’র ভোটারদের সমর্থন নিয়ে এডভোকেট মজিবুর রহমান ও এডভোকেট মাসুদ আলম বিজয় লাভ করে নির্বাচনী চমক দেখাতে পারে।\nহাবিবুর রহামন আব্দুল মালেক নাসিমা আক্তার খান আতাউর রহমান হিরু\nগত নির্বাচনে সভাপতি পদে এডভোকেট মজিবুর রহমান অল্প কিছু ভোটের জন্য বিজয়ী হতে পারেননি। তবে এবারের পরিবেশ অনেকটাই তার অনুকুলে রয়েছে বলে তার সমর্থকরা মনে করছেন।\nএছাড়া ইতোপূর্বে এডভোকেট মজিবুর রহমান এই বারের অনেক গুরুত্বপূর্ণ দায়িত্ব পালন করেছেন। তবে বিএনপি’র বিদ্রোহী ভোট টানতে না পারলে তার বিজয়ের সম্ভাবনা নেই।\nএডভোকেট মাসুদ আলম এর পূর্বে একবার বারের সাধারণ সম্পাদক এর দায়িত্ব পালন করেন। বারের দায়িত্ব ও নির্বাচনে তার পূর্ব অভিজ্ঞতা রয়েছে। বিএনপি শিবিরে মাসুদ আলমের ব্যাপক পরিচিতি রয়েছে। বারের বর্তমান সাধারণ সম্পাদক ছালাউদ্দিন ঢালী ও সাবেক সাধারণ সম্পাদক সালাউদ্দিন খান স্বপন, মাসুদ আলমের পক্ষে নির্বাচনে মাঠে রয়েছে। বারের নির্বাচনে স্বপনের ভূমিকার গুরুত্ব রয়েছে বলে অনেক ভোটার মনে করে। তবে বিএনপি’র বিদ্রোহী ভোট টানতে না পারলে মাসুদ আলমের বিজয়ের সম্ভাবনা কম।\nবিএনপি সমর্থক প্যানেলের সভাপতি হচ্ছেন এডভোকেট আ: মালেক। আর সাধারণ সম্পাদক হচ্ছেন খান আতাউর রহমান হিরু। তারা দু’জনে এই পদে নতুন মুখ। তবে এবারই প্রথম একই সেরেস্তা থেকে এই প্যানেলে অনেকেই প্রার্থী হয়েছেন। এই নিয়ে বারে নানা গুঞ্জন শোনা যাচ্ছে। বিএনপি’র নির্বাচনী নীতি নির্ধারকরা এই রকম প্যানেল ঘোষণা করায় বিএনপি সমর্থক ভোটারদের মধ্যে মিশ্র প্রতিক্রিয়া দেখা দিয়েছে। তাদের অভিযোগ আ’লীগ সমর্থক প্যানেলকে বিজয়ী করতেই বিএনপি’র এই দুর্বল প্যানেল সাজানো হয়েছে বলে অভিযোগ উঠেছে।\nবিএনপি সমর্থক ভোটারদের অভিযোগ কিছু কিছু পদে আ’লীগের প্যানেলের প্রার্থীদের তুলনায় বিএনপি’র প্যানেলের প্রার্থীরা অনেকটা দুর্বল। তাই সেই সেই পদে আ’লীগের প্রার্থীদের বেশি ভোট পেয়ে বিজয়ী হওয়ার সম্ভাবনা সবচেয়ে বেশি।\nবিএনপি’র সমর্থক ভোটারদের দাবি এবারের নির্বাচনে আ’লীগ পুর্ন প্যানেলে জয় লাভ করবে। এই কারণে এবারের নির্বাচনে বিএনপি’ সমর্থক প্যানেলের গনেশ উল্টে যেতে পারে।\nবিএনপি’র প্যানেলের মধ্যে সবচেয়ে ভালো অবস্থানে রয়েছেন ধর্ম বিষয়ক ও সমাজ কল্যাণ সম্পাদক মো: মুনিরুল ইসলাম। কোন রকম ঝক্কি ঝামেলা ছাড়াই সে বিজয়ী হতে পারে বলে এই প্যানেলের সমর্থকরা দাবি করেছে। অন্যদের বেলায় কোন গ্যারান্টি দিতে পারছে না বিএনপি’র ভোটার ও সমর্থকরা।\nআ’লীগ সমর্থক প্যানেলের সভাপতি হচ্ছে গাজী শ.ম.হাবিবুর রহমান। আর সাধারণ সম্পাদক হচ্ছেন নাছিমা আক্তার। গাজী শ.ম. হাবিবুর রহমান এর আগে বারের দায়িত্ব পালন করেছেন। গত নির্বাচনে নাছিমা আক্তার অল্প ভোটের কারণে পরাজিত হন।\nএই নির্বাচনে ২শ’৯৩ জন ভোটার তাদের ভোটাধিকার প্রয়োগ করবেন। এই নির্বাচনে প্রধান নির্বাচন কমিশনার হিসেবে দায়িত্ব পালন করছেন এডভোকেট মো. আশরাফ উল ইসলাম।\nপ্রিজাইডিং অফিসার হিসেবে দায়িত্বে রয়েছেন এডভোকেট মো. আব্দুল জাব্বার-১, সুলতানা আক্তার বিউটি, নিলুফার ইয়াসমিন মাকসুদা ও মো. নাজমুল হক।\nবিগত নির্বাচনে দেখা গেছে সভাপতি ও সাধারণ সম্পাদক পদ ছাড়া অন্যান্য পদের প্রার্থীরা প্যানেলে বাইরে শুধুমাত্র ব্যক্তি ইমেজে বিজয় লাভ করেছেন। এবারও তেমনটি ঘটতে পারে বলে ভোটাররা মনে করছেন।\n১৫টি পদের বিপরিতে ৩২জন প্রার্থী নির্বাচনী লড়াই ময়দানে রয়েছে। ত্রিমুখী হড্ডাহাড্ডি লড়াই হবে এবারের নির্বাচন।\nতিনটি গ্রুপের সভাপতি প্রার্থীরা হচ্ছেন গাজী শ.ম.হাবীবুর রহমান (আ’লীগ), আ: মালেক (বিএনপি) ও মজিবুর রহমান (কাজী জাফর) এবং সাধারণ সম্পাদক প্রার্থী হচ্ছেন নাছিমা আক্তার (আ’লীগ), খান আতাউর রহমান হিরু (বিএনপি) ও মাসুদ আলম (বিএনপি)।\nসহ-সভাপতি পদে প্রার্থী হচ্ছেন নজরুল ইসলাম বাদল (আ’লীগ) মো. সিরাজুল ইসলাম পল্টু (আ’লীগ), আব্দুল মান্নান মুন্সী (বিএনপি) ও মো: আক্তার হোসেন (বিএনপি)। সহ-সাধারণ সম্পাদক পদে প্রার্থী হচ্ছেন রুহুল আমীন (আ’লীগ) ও মুহাম্মদ মজিবুর রহমান শেখ (বিএনপি)।\nগ্রন্থাগার সম্পাদক পদে প্রার্থী হচ্ছেন মো. ওয়ালী উল্লাহ অলি (আ’লীগ) ও মো: হাবিবুর রহমান-২(বিএনপি)।\nদপ্তর সম্পাদক হচ্ছেন কাজী মোজাম্মেল হোসেন (রোমেল) (আ’লীগ) ও মো: রহুল আমিন খাঁন (বিএনপি)।\nকোষাধ্যক্ষ পদে প্রার্থী হচ্ছেন মুহাম্মদ হোসেন আলী (আ’লীগ) ও মো: পারভেজ আলম (বিএনপি)।\nধর্ম ও সমাজ কল্যাণ বিষয়ক সম্পাদক পদে প্রার্থী হচ্ছেন নাহিদ হোসেন উজ্জ্বল (আ’লীগ) ও মো: মুনিরুল ইসলাম (বিএনপি)।\nক্রীড়া ও নাট্য সম্পাদক পদে প্রার্থী হচ্ছেন জানে আলম আব্দুল্লাহ পাশা প্রিন্স (আ’লীগ) ও মো: নুরুল ইসলাম শেখ (বিএনপি)।\nকার্যকরী সদস্যরা হচ্ছেন অনিল কুমার সরকার, মো. নয়ন মিয়া, সিরাজুল হক লিটন, রীনা বেগম ও ফরাজী মো. সামসুজ্জামান মানিক এরা সবাই আ’লীগের প্রার্থী ও মো: আমির হোসেন খাঁন-১, মো: সাইফুল ইসলাম মাহমুদ, সিরাজুল ইসলাম, মেহেরী তাজ বেগম (মিলা) ও মো: সুমন মিয়া এরা সবাই বিএনপি সমর্থক প্রার্থী।


কিশোরগঞ্জ জেলায় শ্রেষ্ঠ অফিসার অষ্টগ্রাম থানার ইনচার্জ মুর্শেদ জামান বিপিএম – Kalerdarpan24.com\nনিজস্ব প্রতিনিধি : কিশোরগঞ্জ জেলা পুলিশের শ্রেষ্ঠ অফিসার ইনচার্জ (ওসি) নির্বাচিত হয়েছেন অষ্টগ্রাম থানার অফিসার ইনচার্জ মোহাম্মদ মুর্শেদ জামান বিপিএম।\nবৃহস্পতিবার (১০ ফেব্রুয়ারি) জেলা পুলিশের মাসিক কল্যাণ সভায় পুলিশ সুপার মো. মাশরুকুর রহমান খালেদ বিপিএম (বার) শ্রেষ্ঠ ওসি হিসেবে তার হাতে ক্রেস্ট ও পুরস্কার তুলে দেন।\nএ সময় অতিরিক্ত পুলিশ সুপার (প্রশাসন) মো. মোস্তাক সরকার, অতিরিক্ত পুলিশ সুপার (অপরাধ) মো. নূরে আলম, জেলা পুলিশের বিভিন্ন পর্যায়ের কর্মকর্তা, জেলার ১৩টি থানার ওসি এবং বিভিন্ন ক্যাটাগরিতে পুরস্কারপ্রাপ্ত পুলিশ সদস্যগণ উপস্থিত ছিলেন।\nমাসিক কল্যাণ সভায় ওসি ছাড়াও বিভিন্ন ক্যাটাগরিতে পুলিশ সদস্যদের পুরস্কৃত করা হয়।\nমোহাম্মদ মুর্শেদ জামান বিপিএম গত বছরের ১৮ই আগস্ট অষ্টগ্রাম থানায় ওসি হিসেবে যোগদান করেন। এই সময়ে তিনি আন্তরিকভাবে পুলিশি সেবা দিয়ে আসছেন। তিনি থানা এলাকার আইনশৃঙ্খলা পরিস্থিতির উন্নয়ন এবং ঘুষ ও দালালমুক্ত থানা প্রতিষ্ঠার জন্য নিবেদিত থেকে গ্রেপ্তারি পরোয়ানা তামিল এবং মাদক, সন্ত্রাস, জুয়া ও চুরিসহ অপরাধমূলক কর্মকাণ্ডের বিরুদ্ধে সোচ্চার রয়েছেন।\nমোহাম্মদ মুর্শেদ জামান বিপিএম এর আগে ইটনা থানার ওসি হিসেবে দায়িত্ব পালন করেছেন। সেখানে দায়িত্ব পালনকালেও তিনি জেলার শ্রেষ্ঠ ওসি হিসেবে পুরস্কৃত হয়েছেন।\nএছাড়া তিনি কিশোরগঞ্জ সদর মডেল থানায় পরিদর্শক (তদন্ত) হিসেবে দায়িত্ব পালন করেছেন। ২০১৬ সালের ৭ই জুলাই ঈদুল ফিতরের দিন শোলাকিয়া চেকপোস্টে জঙ্গি হামলার পর জঙ্গিদের সঙ্গে বন্দুকযুদ্ধে তিনি অসীম সাহসিকতার পরিচয় দেন। এই বীরত্বপূর্ণ অবদানের স্বীকৃতি হিসেবে তিনি পুলিশ বাহিনীর সর্বোচ্চ পদক ‘বিপিএম’ লাভ করেন।\n← মাধবদীতে ডাকাতির প্রস্তুতিকালে অস্ত্র ও মাদক’সহ ৮ ডাকাত গ্রেফতার\nনরসিংদীর পলাশে সুজনের নতুন কমিটিতে অধ্যক্ষ মোস্তফা সভাপতি ও সাংবাদিক নাসিম সম্পাদক →


‘নতজানু সরকারের সাহস নেই সীমান্ত হত্যার প্রতিবাদের’ ‘নতজানু সরকারের সাহস নেই সীমান্ত হত্যার প্রতিবাদের’ – Banglarrobi\n‘সীমান্তে প্রতিনিয়ত বাংলাদেশিদের হত্যা করছে বিএসএফ। বাংলাদেশের ভেতর থেকে ধরে নিয়ে গিয়ে নির্যাতনও চালানো হচ্ছে। অথচ এর বিরুদ্ধে প্রতিবাদের সাহস নেই এই নতজানু সরকারের।’\nআজ রবিবার (৫ জুলাই) দুপুরে রাজধানীর নয়াপল্টনে বিএনপির কেন্দ্রীয় কার্যালয়ে এক ভিডিও কনফারেন্সে এসব কথা বলেন বিএনপির সিনিয়র যুগ্ম মহাসচিব রুহুল কবির রিজভী।\nরিজভী বলেন, সীমান্তে প্রতিনিয়ত বাংলাদেশিদের হত্যা করছে বিএসএফ। বাংলাদেশের ভেতর থেকে ধরে নিয়ে গিয়ে নির্যাতনও চালায় বিএসএফ। গত তিন মাসে তারা ২৫ জন বাংলাদেশিকে হত্যা করেছে। গত ২ জুলাইও তারা একজনকে হত্যা করেছে। ৪ জুলাই চাঁপাইনবাবগঞ্জের শিবগঞ্জ উপজেলার মানসিক ভারসাম্যহীন জাহাঙ্গীর আলমকে ধরে নিয়ে গুলি করে হত্যা করা হয়েছে বলে অভিযোগ পাওয়া গেছে। এ ভয়ংকর অমানবিক মনুষ্যত্বহীন ঘটনা দেশবাসীকে গভীরভাবে মর্মাহত করেছে। অথচ বাংলাদেশ সরকার টু শব্দটি পর্যন্ত করে না।\nরিজভী আরো বলেন, নতজানু সরকার কোনো প্রতিবাদ করারও সাহস পাচ্ছে না। দীর্ঘদিন ধরে এ একপেশে হত্যাকাণ্ডের শিকার হচ্ছে বাংলাদেশিরা। বর্তমান সরকার কতটুকু নতজানু যে এর আগে আমরা দেখেছি-বাংলাদেশ সরকারের মন্ত্রীরা বিএসএফ-এর হত্যাকাণ্ডের কোনো প্রতিবাদ না করে বরং তাদের গুলিতে নিহত বাংলাদেশিদেরই অভিযুক্ত করেছে। গত তিন মাসে বিএসএফ কর্তৃক সব হত্যাকাণ্ডের বিরুদ্ধে আমরা তীব্র নিন্দা ও প্রতিবাদ জানাচ্ছি।\nকরোনাকালে মন্ত্রীদের কর্মকাণ্ডের সমালোনা করে রিজভী বলেন, সরকারের মন্ত্রীরা ঘরে বসে ভার্চ্যুয়াল পদ্ধতিতে দেশ চালাচ্ছেন। বিএনপিসহ বিরোধীদলের নেতাকর্মীদের ওপর আইনশৃঙ্খলা রক্ষাকারী বাহিনী ও দলীয় সন্ত্রাসীদের লেলিয়ে দিয়েছেন। করোনায় সয়লাব জনগণ কী মরণদশায় ভুগছে এগুলো উপলব্ধি করার ক্ষমতা তাদের নেই। যদি থাকতো তাহলে করোনা পরীক্ষার ওপর ২০০ টাকা ফি ধার্য করতো না। এ মহামারির মধ্যে বিদ্যুৎ, গ্যাস, পানি ও জ্বালানি তেলের দাম বাড়াতো না। বিদ্যুতের ভুতুড়ে বিলের দাপটে সাধারণ মানুষের দম বন্ধ করার মতো পরিস্থিতি সৃষ্টি করতো না। পাটকল বন্ধ ও পাটশ্রমিকদের ছাঁটাই করতো না।\nবিএনপির সিনিয়র যুগ্ম মহাসচিব বলেন, ঢাকা শহরে বাড়িওয়ালারা ভাড়াটিয়া খুঁজে পাচ্ছে না। সবাই ঢাকা ছেড়ে গ্রামমুখী হচ্ছে। স্বল্পআয়ের মানুষ করোনার কারণে কর্মহীন হয়ে পড়েছে। এর ওপর বিদ্যুৎ, গ্যাস, পানি ও জালানি তেলের অত্যাধিক মূল্যবৃদ্ধিতে তাদের জীবন ওষ্ঠাগত। শ্রমিক ছাঁটাই আর চাকরিচ্যুতির হিড়িক পড়ে গেছে দেশব্যাপী। চাকরি হারিয়ে আত্মহত্যা করছে মানুষ। এক নজিরবিহীন সংকটের মধ্যে পড়েছে মধ্য ও স্বল্পআয়ের মানুষ। সরকারের লোকেরা এ সংকটগুলোর নজর না দিয়ে জনদৃষ্টিকে ভিন্নখাতে প্রবাহিত করতে বিরোধীদলের ওপর ঝাঁক বেঁধে আক্রমণ শুরু করেছে। সেখানে শুধু মিথ্যা কথার ফুলঝুরি নয়, চলছে গুম, মিথ্যা মামলা, হামলা ও গ্রেপ্তারের হিড়িক।\n‘বিএনপি নেতারা আইসোলেশন থেকে শুধু সংবাদ সম্মেলন করে’ তথ্যমন্ত্রী ড. হাছান মাহমুদের এমন বক্তব্যের সমালোচনা করে রিজভী বলেন, তথ্যমন্ত্রীর কাছে জানতে চাই-আপনাদের মন্ত্রী-এমপিরা কে মাঠে আছেন, কে জনগণের পাশে আছেন? আমরা তো দেখছি-আপনাদের এমপি মানবপাচারের জন্য মধ্যপ্রাচ্যে গ্রেপ্তার হচ্ছেন। আপনাদের মন্ত্রী-এমপিরা জনগণের ভোটে নির্বাচিত নয় বলেই জনগণের পাশে দাঁড়ায়নি। বিএনপির তৃণমূল থেকে কেন্দ্র পর্যন্ত নেতাকর্মীরা এ দুঃসময়ে বিভিন্ন সহায়তা নিয়ে কোটি কোটি অসহায় মানুষের পাশে দাঁড়িয়েছে।\nরিজভী আরো বলেন, অবশ্য জনগণ দেখছে-আপনাদের জনপ্রতিনিধিদের খাটের নিচ থেকে, মাটির নিচ থেকে, গ্যারেজের ভেতর থেকে শুধু চালের বস্তা, তেলের বস্তা বের হচ্ছে। এগুলো জনগণের টাকায় সরকারি ত্রাণ। আর আপনাদের দেখছি সেলফ লকডাউনে থেকে বিরোধীদল ও মতের মানুষদের বিরুদ্ধে বিষোদগার করতে।\nক্ষমতায় যেতে ফখরুল সাহেবরা রঙিন খোয়াব দেখছেন: কাদের


BEANIBAZARBARTA24.COMঅভিনন্দিত জয় সবাইকে জানালেন ধন্যবাদ\nBeanibazarBarta24.com | Published on: July 27, 2021 at: 11:55 am\nবার্তা ডেস্ক: জাতির পিতা বঙ্গবন্ধু শেখ মুজিবুর রহমানের দৌহিত্র এবং প্রধানমন্ত্রী শেখ হাসিনা ও বিশিষ্ট পরমাণু বিজ্ঞানী ড. এম এ ওয়াজেদ মিয়ার পুত্র সজীব ওয়াজেদ জয়ের জন্মদিন আজ। মঙ্গলবার (২৭ জুলাই) পা রাখলেন ৫১ বছরে।\nজয়ের জন্মদিনে আওয়ামী লীগ, সহযোগী ও অঙ্গ সংগঠনের অগণিত ব্যক্তি, প্রতিষ্ঠানের পক্ষ থেকে শুভেচ্ছা জানানো হচ্ছে।\nএদিকে, জন্মদিনে শুভেচ্ছা জানানোয় সবাইকে ধন্যবাদ জানিয়েছেন প্রধানমন্ত্রীর তথ্য ও যোগাযোগ প্রযুক্তিবিষয়ক উপদেষ্টা সজীব ওয়াজেদ জয়।\nমঙ্গলবার (২৮ জুলাই) সামাজিক যোগাযোগমাধ্যম ফেসবুকে দেওয়া এক স্ট্যাটাসে তিনি এ ধন্যবাদ জানান।\nউল্লেখ্য, জাতির পিতা বঙ্গবন্ধু শেখ মুজিবুর রহমানের দৌহিত্র এবং প্রধানমন্ত্রী শেখ হাসিনা ও বিশিষ্ট পরমাণু বিজ্ঞানী ড. এম এ ওয়াজেদ মিয়ার পুত্র সজীব ওয়াজেদ জয়ের আজ জন্মদিন। মঙ্গলবার (২৭ জুলাই) পা রাখলেন ৫১ বছরে।\nযুদ্ধের দামামার মাঝেই ১৯৭১ সালের ২৭ জুলাই এম এ ওয়াজেদ মিয়া ও শেখ হাসিনার ঘর আলো করে জন্ম নেয় ফুটফুটে এক শিশু। পাকিস্তানিদের বিরুদ্ধে চূড়ান্ত বিজয়ের পর নানা বঙ্গবন্ধু শেখ মুজিবুর রহমান প্রিয় দৌহিত্রের নাম রাখেন জয়।\n‘জয়’ দিয়ে জীবনের শুরু হলেও শৈশবেই তাকে হতে হয় কঠিন নিষ্ঠুরতার মুখোমুখি। ’৭৫-এ ঘাতকদলের নির্মম বুলেটে নানা-নানীসহ ছিন্নভিন্ন হয় যায় পুরো পরিবার। ’৭৫ পরবর্তী লন্ডন হয়ে মায়ের সঙ্গে রাজনৈতিক আশ্রয়ে থাকেন ভারতে। পড়াশোনা করেন বিশ্বের প্রসিদ্ধ সব বিদ্যাপিঠে। নিজেকে গড়ে তোলেন একজন প্রতিষ্ঠিত কম্পিউটার প্রকৌশলী হিসেবে।\nজীবনের বড় একটি সময় প্রবাস জীবন-যাপন করলেও দেশ ভাবনা থেকে কখনো পিছপা হননি বঙ্গবন্ধুর দৌহিত্র সজীব ওয়াজেদ জয়। ২০১৪ সালে দায়িত্ব নেন মা প্রধানমন্ত্রী শেখ হাসিনার অবৈতনিক তথ্য ও যোগাযোগ প্রযুক্তিবিষয়ক উপদেষ্টা হিসেবে। ২০০৮ সালের ২৯ ডিসেম্বরের জাতীয় নির্বাচনে আওয়ামী লীগের ইশতেহারে ডিজিটাল বাংলাদেশ গড়ার বিষয়টি নিয়ে আসেন তিনি। পর্দার অন্তরালে প্রধানমন্ত্রী শেখ হাসিনার পাশে থেকে গোটা দেশে তথ্যপ্রযুক্তির বিপ্লব ঘটান এই তথ্যপ্রযুক্তি বিশেষজ্ঞ।\nসজীব ওয়াজেদ জয় মনে করেন, চতুর্থ শিল্প বিপ্লবের পথে বাংলাদেশ হতে চলেছে আগামীর নেতা। যার নেতৃত্বে থাকবে দেশের তরুণ প্রজন্ম। আর তাই তরুণ উদ্যোক্তা ও নেতৃত্বকে একসঙ্গে যুক্ত করার পাশাপাশি প্রশিক্ষিত করতে বৃহত্তম প্ল্যাটফরম ‘ইয়াং বাংলার’ সূচনা হয় সজীব ওয়াজেদ জয়ের নেতৃত্বেই।\nশ্রমনির্ভর অর্থনীতিকে প্রযুক্তিনির্ভর করে তুলতে জাতীয় পর্যায়ে চলমান কর্মপ্রয়াসের কেন্দ্রবিন্দুতে সজীব ওয়াজেদ জয়। যার নেতৃত্বে দেশের উত্তরণ ঘটেছে অফলাইন থেকে অনলাইনে। প্রযুক্তির বরপুত্র, ডিজিটাল বাংলাদেশের এই রূপকারের হাত ধরেই আরও সমৃদ্ধির পথে এগিয়ে যাবে বাংলাদেশ, এগিয়ে যাবে তারুণ্য।


বাংলাদেশ-ফ্রান্স বিভিন্ন বিষয়ে একত্রে কাজ করতে পারে: স্পিকার – Bengal Today | A web news portal\nজাতীয় সংসদের স্পিকার ড. শিরীন শারমিন চৌধুরী বলেছেন, ফ্রান্স দীর্ঘদিনের বন্ধু রাষ্ট্র হিসেবে বাংলাদেশ ও ফ্রান্স পার্লামেন্ট বিভিন্ন স্বার্থ-সংশ্লিষ্ট বিষয়ে একত্রে কাজ করতে পারে। তিনি ৩১ শে মে প্যারিসে ফ্রান্সের ন্যাশনাল এসেম্বলি’র ফার্স্ট ভাইস প্রেসিডেন্ট ম্যাডাম ক্যারোল ব্যুরো বোননার্ড এর সাথে সাক্ষাৎকালে এসব কথা বলেন।\n১ লা জুন ঢাকায় প্রাপ্ত এক সংবাদ বিজ্ঞপ্তিতে এ কথা জানানো হয়। এতে বলা হয়, স্পিকার ড. শিরীন শারমিন চৌধুরী ন্যাশনাল এসেম্বলিতে পৌঁছলে ক্যারোল ব্যুরো বোননার্ড তাকে উষ্ণ অভ্যর্থনা জানান হয়। এ সময় তিনি বলেন, জাতির পিতা বঙ্গবন্ধু শেখ মুজিবুর রহমানের অবিসংবাদিত নেতার নেতৃত্বে ১৯৭১ সালে বাংলাদেশ স্বাধীন হবার পর থেকেই ফ্রান্সের সাথে বাংলাদেশের বন্ধুত্বের সূচনা। এ বন্ধুত্ব ভবিষ্যতে আরো জোরদার হবে বলে তিনি আশাবাদ ব্যক্ত করেন। দুই দেশের জাতীয় সংসদ বিভিন্ন স্বার্থ-সংশ্লিষ্ট বিষয়ে একত্রে কাজ করার বিষয়টি আলোচনায় প্রাধান্য পায়। সাক্ষাৎকালে তারা সংসদীয় চর্চা ও রীতিনীতি, নারীর ক্ষমতায়ন ও বাংলাদেশের অর্থনৈতিক উন্নয়ন এবং ব্যবসা-বাণিজ্য সহ দ্বিপাক্ষিক স্বার্থ-সংশ্লিষ্ট বিষয়াদি নিয়ে আলোচনা করেন।\nস্পিকার বলেন, প্রধানমন্ত্রী শেখ হাসিনার নেতৃত্বে অর্থনৈতিক, সামাজিক ও মানবসম্পদ উন্নয়ন সূচকে বাংলাদেশের অবস্থান এখন সুদৃঢ়। নারী ক্ষমতায়নে বাংলাদেশ আজ বিশ্বে অনন্য দৃষ্টান্ত। এছাড়া গত দশ বছরে দারিদ্র্য হার ৪০% থেকে কমে এখন ২৩%। রাজনীতি সহ অন্যান্য পেশায় নারীদের সম্পৃক্ততা আজ দৃশ্যমান। ইতিমধ্যেই বাংলাদেশ স্বল্পোন্নত দেশ হতে উন্নয়নশীল দেশের পর্যায়ে প্রবেশ করেছে। এ উন্নয়ন ধারায় ২০২১ সালে বাংলাদেশ মধ্যম আয়ের দেশে উন্নীত হবে। ক্যারোল ব্যুরো বোননার্ড সামাজিক ও অর্থনৈতিক সূচকে উন্নয়ন হওয়ায় বাংলাদেশের প্রশংসা করেন। তিনি নারীর ক্ষমতায়নে সফল পদক্ষেপ গ্রহণ করার জন্য বাংলাদেশকে অভিনন্দন জানান।\nএমনকি উভয় দেশের পার্লামেন্টের সফর বিনিময়ের উপর গুরুত্বারোপ করে স্পিকার বলেন, এ ধরনের সফর উভয় দেশের জন্য শিক্ষণীয়। এ সময় তিনি ফার্স্ট ভাইস প্রেসিডেন্ট এবং ফ্রান্স-বাংলাদেশ মৈত্রী গ্রুপের প্রেসিডেন্ট ড্যানিয়েল অবনোকে বাংলাদেশ সফরের আমন্ত্রণ জানান। এর আগে সকালে আন্তর্জাতিক খ্যাতিসম্পন্ন গবেষক ড. মং জারনি রোহিঙ্গা ইস্যুতে স্পিকার ড. শিরীন শারমিন চৌধুরীর সাথে পালম্যান হোটেলে এক সৌজন্য সাক্ষাৎ করেন। সাক্ষাৎকালে তারা রোহিঙ্গাদের শান্তিপূর্ণ প্রত্যাবাসনের বিভিন্ন দিক নিয়ে আলোচনা করেন।\nএছাড়া তিনি আরও বলেন, বাংলাদেশ চায় রোহিঙ্গাদের অধিকার সংরক্ষণ করে শান্তিপূর্ণভাবে স্থায়ী প্রত্যাবাসন। রোহিঙ্গাদের মানবিক বিপর্যয় থেকে উদ্ধার করতে মিয়ানমারকেও আন্তরিকতার সাথে এগিয়ে আসতে হবে।\nড. মং জারনি বলেন, রোহিঙ্গাদের মানবিক আশ্রয় প্রদান করে বাংলাদেশ এক অনন্য দৃষ্টান্ত স্থাপন করেছে। এ সময় তিনি রোহিঙ্গা, রাখাইন স্টেট প্রভৃতি বিষয়ে ঐতিহাসিক প্রেক্ষাপট ব্যাখ্যা করেন। রোহিঙ্গা সংকট সমাধানে তিনি সমন্বিতভাবে আন্তর্জাতিক সম্প্রদায়কে একত্রিত করে কাজ করার উপর গুরুত্বারোপ করেন। রোহিঙ্গা, রাখাইন স্টেট সম্পর্কে ঐতিহাসিক পটভূমি ব্যাখ্যা করায় স্পিকার মং জারনিকে আন্তরিক ধন্যবাদ জানান। এ সময় উপস্থিত ছিলেন সাগুফতা ইয়াসমিন এমপি ও ফ্রান্সে নিযুক্ত বাংলাদেশের রাষ্ট্রদূত কাজী ইমতিয়াজ হোসেন।


'আপত্তিকর' কী আছে এই 'মেকআপ' সিনেমায়?\nআপডেট টাইম : ফেব্রুয়ারি, ১০, ২০২১, ১০:৩৫ অপরাহ্ণ\nপ্রথমবার্তা, প্রতিবেদক: চলচ্চিত্র অঙ্গনের গল্প নিয়ে নির্মাতা অনন্য মামুন নির্মাণ করেছেন ‘মেকআপ’। তারিক আনাম খান, রোশান ও নিপা আহমেদ ছবির প্রধান তিন চরিত্রে অভিনয় করেছেন। বেশ কিছুদিন আগে সেন্সরে জমা পড়েছিল ছবিটি।\nচলচ্চিত্রের মানুষকে বাজেভাবে উপস্থাপন করার অভিযোগে ‘মেকআপ’ ছবিটি নিষিদ্ধ করা হয়েছে বলে গণমাধ্যমকে জানান সেন্সর বোর্ডের সদস্য খোরশেদ আলম খসরু। ‘চলচ্চিত্রের মানুষ মানেই খারাপ এটা ভাবা অন্যায়।\nআমরা চাই না সারা দেশের মানুষ ছবিটি দেখে ভুল কোনো ধারণা তৈরি করুক। তাই ছবিটি ব্যান্ড করা হয়েছে।’ তবে সেন্সর বোর্ডের ভাইস চেয়ারম্যান জসিম উদ্দিন কালের কণ্ঠকে বলেছেন, ‘নিষিদ্ধ করা হয়নি, ছবিটির কিছু বিষয় শুধু অবজার্ভেশন হয়েছে।’\nমেকআপ ছবিটি নিয়ে তুমুল তর্ক-বিতর্ক শুরু হয়েছে নিষিদ্ধ প্রসঙ্গ চলে আসার পর। স্বাভাবিকভাবেই কৌতূহল তৈরি হয়ে যায় কী রয়েছে এই সিনেমায়, কী দেখানো হবে?\nএখন পর্যন্ত জানা গেছে শোবিজ জগতের বেশকিছু লুকোছাপা গল্প এই ছবির মুখ্য কাহিনি। সাম্প্রতিক সময়ে গোটা বিশ্বে মি টু হ্যাশট্যাগ ও কাস্টিং কাউচ নিয়ে তুমুল আলোচনা শুরু হয়।\nতবে এ দেশের প্রেক্ষাপটে সেসব হালে পানি পায়নি। বিষয়টি থিতিয়েই গিয়েছিল, কিন্তু মেকআপ মৃত বিষয়টিকে জীবিত করে তুলেছে। কাস্টিং কাউচ বিষয়টি মেকআপ চলচ্চিত্রের একটি বিতর্কিত বিষয়। এখানে বলা হয়েছে ‘নায়িকা হতে হলে শুতে হবে।’


Khobor Bitan অমর একুশে: আমার ভাষা বাংলা ভাষা - Khobor Bitan\nএকুশে ফেব্রুয়ারি বাংলাদেশের জনগণের গৌরবোজ্জ্বল একটি দিন। এদিনটি শহীদ দিবস ও আন্তর্জাতিক মাতৃভাষা দিবস হিসেবেও সুপরিচিত। বাঙালি জনগণের ভাষা আন্দোলনের মর্মন্তুদ ও গৌরবোজ্জ্বল স্মৃতিবিজড়িত দিন হিসেবে পরিচিত।\n১৯৫২ সালের এ দিনে (৮ ফাল্গুন ১৩৫৯) বাংলাকে পাকিস্তানের অন্যতম রাষ্ট্রভাষা করার দাবিতে আন্দোলনরত ছাত্রদের ওপর পুলিশের গুলিবর্ষণে কয়েকজন তরুণ শহীদ হন। তাদের স্মরণে প্রতিবছর পালিত হয় এ দিবসটি।\n১৯৪৮ সালের ২১ মার্চ ঢাকার রেসকোর্স ময়দানে (বর্তমানে সোহরাওয়ার্দী উদ্যান)। পাকিস্তানের স্থপতি মোহাম্মদ আলী জিন্নাহ, `উর্দুই হবে পাকিস্তানের রাষ্ট্রভাষা’ বলে ঘোষণা দেন। মুহাম্মদ আলী জিন্নাহ’র ঘোষণার সাথে সাথেই ময়দানে উপস্থিত জনগণ সমবেতভাবে এ ঘোষণার প্রতিবাদ করেন। জিন্নাহ পুনরায় ২৪ মার্চ ঢাকা বিশ্ববিদ্যালয়ের কার্জন হলে গিয়ে একই রকম ভাষণ দেন। সাথে সাথেই সমবেত ছাত্ররা `না না’ বলে চিৎকার করে উঠেন। মূলত তারপর থেকেই সূচনা হয়েছিল ভাষা আন্দোলনের। তবে ভাষা আন্দোলনের চরম বহিঃপ্রকাশ ঘটে ২১ ফেব্র“য়ারি ১৯৫২ সালে। এদিনে ঢাকা মেডিকেল কলেজের আমতলায় দলে দলে ছাত্রজনতা জড়ো হয়েছিলেন। মুখে স্লোগান, বুকে সাহস। মিছিলে প্রকম্পিত হলো রাজপথ- `রাষ্ট্রভাষা বাংলা চাই, রাষ্ট্রভাষা বাংলা চাই।’ সে দিন ছাত্রদের ওপর পুলিশ গুলি চালালে পরিস্থিতি মুহূর্তে পাল্টে যায়। ছাত্রদের আন্দোলন হয়ে ওঠে সবার। ওই মাহেন্দ্রণে বাংলাদেশের ইতিহাস প্রবেশ করে এক নতুন যুগে।\nবায়ান্নর একুশে ফেব্রুয়ারি ভাষা আন্দোলনের স্মরণে দেশজুড়ে চেতনার যে উন্মেষ ঘটে তারই ফলে একাত্তরে আমরা পাই বাংলাদেশ। নিচে দেয়া হলো একুশের চেতনায় লেখা প্রথম গান-কবিতা-নাটক-সংকলন-উপন্যাস আর শহীদ মিনার বিনির্মাণের ইতিহাস।\nভুলব না, ভুলব না\nএকুশে ফেব্রুয়ারি ভুলব না।\nরচয়িতা ভাষাসৈনিক আ ন ম গাজীউল হক। গানটির প্রথম চরণ ১৯৫৩ সালের একুশে ফেব্রুয়ারি আরমানিটোলা ময়দানে আয়োজিত এক জনসভায় প্রথম গাওয়া হয়।\nমৃত্যুকে যারা তুচ্ছ করিল\nভাষা বাঁচাবার তরে\n১৯৫৩ সালে প্রথম শহীদ দিবসের প্রথম প্রভাতফেরিতে গাওয়া গানটির রচয়িতা প্রকৌশলী মোশারেফউদ্দিন আহমদ। তিনি এটি ২০ ফেব্রুয়ারি ১৯৫৩ সালে রচনা করেন।\nরাষ্ট্রভাষা আন্দোলনের ওপর প্রথম কবিতা রচনা করেন মাহবুব উল আলম চৌধুরী ‘কাঁদতে আসিনি ফাঁসির দাবি নিয়ে এসেছি’ শিরোনামে। এরপর অনেকেরই রাষ্ট্রভাষা এবং একুশের ওপর অনেক কবিতা লিখেছেন। এর মধ্যে কবি আলাউদ্দিন আল আজাদের ‘স্মৃতিস্তম্ভ’, শামসুর রহমানের ‘বর্ণমালা আমার দুঃখিনী বর্ণমালা’, ‘আর যেন না দেখি’, বোরহানউদ্দিন খান জাহাঙ্গীরের ‘একুশের কবিতা’, আনিস চৌধুরীর ‘একুশের কবিতা’, ফজলে লোহানীর ‘একুশের কবিতা’, আবু জাফর ওবায়দুল্লাহর ‘কোনো এক মাকে’, সৈয়দ শামসুল হকের ‘একুশের কবিতা’, হাসান হাফিজুর রহমানের ‘এবার আমরা তোমার’, আহসান হাবিবের ‘একুশে ফেব্র“য়ারি’, সিকান্দার আবু জাফরের ‘একুশে ফেব্রুয়ারি’, শহীদুল্লাহ কায়সারের ‘শহীদ মাকে’, আনিসুজ্জামানের ‘তারা’, আল মাহমুদের ‘নিদ্রিতা মায়ের নাম’, ফজল শাহাবুদ্দীনের ‘আত্মা থেকে একটি দিন’, শহীদ কাদরীর ‘একুশের স্বীকারোক্তি’, রফিক আজাদের ‘পঞ্চানন কর্মকার’, আবদুল মান্নান সৈয়দের ‘একুশে ফেব্রুয়ারি’, হুমায়ুন আজাদের ‘বাঙলা ভাষা’, ফরহাদ মজহারের ‘মাতৃভাষা/মাতৃভূমি’, নির্মলেন্দু গুণের ‘আমাকে কী মাল্য দেবে দাও’ উল্লেখযোগ্য।\nরাষ্ট্রভাষা বাংলার দাবীতে ভাষ সৈনিকদের মিছিল\nভাষা আন্দোলনে জড়িত থাকার ‘অপরাধে’ ১৯৫২ সালে জেলে আটক ছিলেন রণেশ দাশগুপ্ত ও মুনীর চৌধুরীসহ অনেক লেখক-সাংবাদিক। রণেশ দাসগুপ্ত তখন অন্য সেলে আটক মুনির চৌধুরীকে ভাষা আন্দোলনের ওপর একটি নাটক লিখে দেয়ার অনুরোধ করে একটি চিরকুট পাঠান। মুনীর চৌধুরী ১৯৫৩ সালের ১৭ জানুয়ারি নাটকটি লিখে শেষ করেন। ঐ বছরের একুশে ফেব্রুয়ারি, রাতে জেল কগুলোর বাতি নিভিয়ে মঞ্চস্থ হয় ‘কবর’ নাটকটি।\nকবিতার পাশাপাশি রাষ্ট্র ভাষা আন্দোলন বিষয়ে লেখা হয়েছ ব্যাপকসংখ্যক প্রবন্ধ। এর মধ্যে মোজাফফর আহমদের ‘উর্দু ভাষা এবং বঙ্গীয় মুসলমান’, ড. মুহাম্মদ শহীদুল্লাহর ‘আমাদের ভাষা সমস্যা’, কাজী মোতাহার হোসেনের ‘রাষ্ট্রভাষা ও পূর্ব পাকিস্তান ভাষা সমস্যা’, আলি আহাদের ‘নাজিমুদ্দিনের বিশ্বাসঘাতকতা’, মোহাম্মদ মনিরুজ্জামান মিঞার ‘ভাষা নিয়ে কথা’, আবুল হাশেম ফজলুল হকের ‘একুশে ফেব্রুয়ারি আন্দোলনের মর্মকথা’ শিরোনামের প্রবন্ধ উল্লেখযোগ্য।\nএকুশের প্রথম সংকলন একুশে ফেব্রুয়ারি। সম্পাদনা করেন হাসান হাফিজুর রহমান। ১৯৫৩ সালে পুঁথিপত্র থেকে এটি প্রকাশ করেন বিশিষ্ট রাজনৈতিককর্মী মোহাম্মদ সুলতান। সংকলনের অসাধারণ স্কেচগুলো করেন মুর্তজা বশীর। হাসান হাফিজুর রহমানের অনুরোধে নিজ হাতে উৎসর্গপত্রটি লিখে দেন ড. আনিসুজ্জামান।\nঅমর একুশের ওপর লেখা প্রথম উপন্যাস ‘আরেক ফাল্গুন’। শহীদ দিবস পালন, একুশের মিটিং-মিছিল, সরকারি বাধা, শহীদ মিনার নির্মাণসহ একুশের স্মৃতিবিজড়িত নানা ঘটনাকে কেন্দ্র করে উপন্যাসটি লিখেছেন জহির রায়হান। পঞ্চাশের দশকেই এটি পত্রিকায় ছাপা হয়, বই আকারে বের হয় ১৯৬৯ সালে।\nএকুশের ইতিহাস নিয়ে বই\n১৯৫২ সালের একুশে ফেব্রুয়ারি রক্তাক্ত ঘটনার মাত্র তিন মাস পর ভাষা আন্দোলন ও একুশের ইতিহাস নিয়ে লেখা হয় ভাষা আন্দোলনের ইতিহাস। গ্রন্থটির সম্পাদক অধ্যাপক (পরে প্রিন্সিপাল) আবুল কাসেম। ‘৫২ সালের জুন মাসে প্রকাশিত হয় এ বই।\nএছাড়া রাষ্ট্রভাষা আন্দোলন নিয়ে রচিত ইতিহাস এবং গবেষণাধর্মী বই বিশিষ্ট গবেষক বদরুদ্দীন উমর রচিত চার খণ্ডের ‘পূর্ব বাঙলার ভাষা আন্দোলন এবং তৎকালীন রাজনীতি’। যা আমাদের রাষ্ট্রভাষা আন্দোলনের প্রমাণ্য দলিল। রাষ্ট্রভাষা আন্দোলনের ওপর রচিত অন্যান্য ইতিহাস গ্রন্থের মধ্যে রয়েছে বশীর আল হেলালের ‘ভাষা আন্দোলনের ইতিহাস’ এবং ‘ভাষা আন্দোলনের সেই মোহনায়’। ভাষাসৈনিক আবদুল মতিন রচিত ‘জীবনের ঝাঁকে ঝাঁকে’, আলি আহাদ রচিত ‘পয়তাল্লিশ থেকে পঁচাত্তর’ এবং মোস্তফা কামালের ‘ভাষা আন্দোলন : সাতচল্লিশ থেকে বায়ান্ন’ শীর্ষক গ্রন্থে ভাষা আন্দোলনের চিত্র ফুটে উঠেছে। ভাষাসৈনিক, কবি প্রাবন্ধিক আহমদ রফিক একাধিক গ্রন্থ রচনা করেছেন।\n১৯৭০ সালে জহির রায়হান পরিচালিত ভাষা আন্দোলনভিত্তিক প্রথম চলচ্চিত্র ‘জীবন থেকে নেয়া’ মুক্তি পায়।\n১৯৫২ সালের একুশে ফেব্রুয়ারি ভাষা আন্দোলনকারীদের ওপর ঢাকা মেডিকেল কলেজ হোস্টেল প্রাঙ্গণের যে জায়গায় প্রথম গুলি হয়েছিল সে জায়গায় নির্মিত হয় প্রথম শহীদ মিনার।\nনাম : শহীদ স্মৃতি স্তম্ভ; উচ্চতা : ১২ ফুট; প্রস্থ : ৬ ফুট; য নকশাকার : বদরুল আলম; নির্মাণ : ২৩ ফেব্রুয়ারি ১৯৫২; ভেঙে ফেলা হয় : ২৬ ফেব্রুয়ারি ১৯৫২।\nপ্রথম শহীদ মিনার : শহীদ স্মৃতি স্তম্ভ\nশহীদ মিনার ধ্বংসের প্রতিবাদে কবিতা\nস্মৃতির মিনার ভেঙ্গেছে তোমার?\nভয় কি বন্ধু আমরা এখনো\nখাড়া রয়েছি তো।\nপুলিশের হাতে প্রথম শহীদ মিনার ধ্বংসের প্রতিক্রিয়ায় কবি আলাউদ্দিন আল আজাদ রচনা করেন ‘স্মৃতিস্তম্ভ’ কবিতা।\n১৯৫৩ সালের একুশে ফেব্রুয়ারি প্রথমবারের মতো পালন করা হয় শহীদ দিবস। ঐ দিন বিভিন্ন স্তরের ও শ্রেণীর মানুষ বিশেষ করে মহিলারা খালি পায়ে ও সুশৃঙ্খলভাবে পরিচালিত দীর্ঘ শোভাযাত্রা নিয়ে শহর প্রদক্ষিণ করেন।\nবাংলাভাষার বিশ্ব ভ্রমণ\nআন্তর্জাতিক মাতৃভাষা দিবস প্রতিষ্ঠার প্রত্যয়ে ৭টি দেশের ১০ জন সদস্য নিয়ে গঠিত সংগঠন Mother Language Lovers of the World। কানাডা প্রবাসী রফিকুল ইসলাম ও আবদুস সালাম ছিলেন এ সংগঠনের উদ্যোক্তা। তাদের ঐকান্তিক প্রচেষ্টায় ১৯৯৯ সালের ১৭ নভেম্বর ইউনেস্কো বাংলাদেশের বাঙালি জনগোষ্ঠীর ভাষার জন্য আÍত্যাগকে ‘আন্তর্জাতিক মাতৃভাষা দিবস’ হিসেবে ঘোষণা করে এবং প্রতিবছর ২১ ফেব্রুয়ারিকে ‘আন্তর্জাতিক মাতৃভাষা দিবস’ হিসেবে পালনের সিদ্ধান্ত নেয়। ২০০০ সালে ২১ ফেব্রুয়ারি এ বিশেষ দিবসটিকে বিশ্বের ১৮৮টি দেশ প্রথমবারের মতো ‘আন্তর্জাতিক মাতৃভাষা দিবস’ হিসেবে পালন করে।\nইউনেস্কোর পর জাতিসংঘও একুশে ফেব্রুয়ারিকে আন্তর্জাতিক মাতৃভাষা দিবস হিসেবে স্বীকৃতি দেয়। ৫ ডিসেম্বর ২০০৮ জাতিসংঘের সাধারণ অধিবেশনে এ স্বীকৃতি দেয়া হয়। পররাষ্ট্র দফতর ‘শান্তির জন্য সংস্কৃতি’ শীর্ষক একটি রেজুলেশন জাতিসংঘের সাধারণ অধিবেশনে তুলে ধরে। ভারত, জাপান, সৌদি আরব, কাতারসহ বিশ্বের ১২৪টি দেশ এ রেজুলেশনটি সমর্থন করে।\nবিদেশের পার্লামেন্টে বিল\nকানাডার অন্টারিও প্রদেশের প্রাদেশিক আইন পরিষদে আন্তর্জাতিক মাতৃভাষা দিবস পালনের প্রস্তাব গৃহীত হয় ২৮ মে ২০০৯। বাংলাদেশের বাইরে এটাই কোনো দেশের প্রাদেশিক কিংবা কেন্দ্রীয় পার্লামেন্টে আন্তর্জাতিক মাতৃভাষা দিবসের প্রথম স্বীকৃতি।\nবাংলা ভাষার নতুন ভ্রমণ\nবাংলা ভাষা ও বাংলা ভাষার সৃষ্টিসম্ভারকে ইন্টারনেটে বিশ্বের সব ভাষার মানুষের কাছে পাঠযোগ্য করার উদ্যোগ নেয়া হয়েছে। এ উদ্যোগ সফল হলে ইন্টারনেটের মাধ্যমে সারা বিশ্বের মানুষ তাদের নিজ নিজ ভাষায় বাংলা ভাষার সৃষ্টিসম্ভার যেমন পাঠ করতে পারবে, তেমনি অন্যান্য ভাষার সৃষ্টিসম্ভারও বাংলা ভাষায়ই পাঠ করা সম্ভব হবে। বাংলাকে ‘ইউনিভার্সাল নেটওয়ার্কিং ল্যাঙ্গুয়েজ’ (ইউএনএল)-এ পরিণত করার কাজ শুরু করেছে এশিয়াটিক সোসাইটি অব বাংলাদেশ।\nUNL কী? : ইউনিভার্সাল নেটওয়ার্কিং ল্যাঙ্গুয়েজ’ (UNL) একটি ইন্টারনেট প্রোগ্রাম। এর মাধ্যমে একটি ভাষার টেক্সট স্বয়ংক্রিয়ভাবে অন্য ভাষায় বদলে যায়। ইংরেজি, ফ্রেঞ্চ, চায়না, আরবি, হিন্দিসহ বিশ্বের প্রায় দেড়শ ভাষা এরই মধ্যে এ প্রোগ্রামের আওতায় এসে গেছে। এ প্রোগ্রামের আওতায় আসা ভাষাগুলোর কোনো কিছু যে কেউ তার মাতৃভাষায় পড়ার সুযোগ পাচ্ছেন। বিনামূল্যে এ সেবা পাওয়া যায়। বর্তমানে গুগল বাণিজ্যিকভাবে কয়েকটি ভাষার ক্ষেত্রে এ সুবিধা দিচ্ছে।\n(1384) বার এই নিউজটি পড়া হয়েছে\nPrevious Postপর্যটকে ভরপুর কক্সবাজার Next Postএই গরমে নিত্য নতুন হিজাব স্টাইল


রেজিস্ট্রেশনপ্রাপ্ত স্যানিটেশন ব্যবসায়ী সমবায় সমিতির উচ্ছাস : চেয়ারম্যান ও ইউএনও’র সাথে মতবিনিময়\nCatagory : শেষ পাতা, সব খবর | তারিখ : December, 3, 2018, 1:52 am\nসুনামগঞ্জ সদর উপজেলার আওতাধীন স্যানিটেশন ব্যবসায়ী সমবায় সমিতি নামে একটি সংগঠন সম্প্রতি আত্মপ্রকাশ করে মাত্র। গত ২৯ নভেম্বর সমবায় অফিস সদর থেকে সংগঠনটি রেজিষ্ট্রেশনপ্রাপ্ত হয়। ভারপ্রাপ্ত সমবায় অফিসার চন্দন দত্ত স্বাক্ষরিত সংগঠনের রেজি: নং-১২৯/১৮ (সুনাম)। রেজিষ্ট্রেশন পাওয়ার পর থেকে সমিতির সকল সদস্যরা আনন্দে উল্লাসে মেতে উঠেন। এরই ধারাবাহিকতায় সমিতির সকল সদস্য মিলে রোববার সকালে সদর উপজেলার ভারপ্রাপ্ত চেয়ারম্যান ও জেলা আওয়ামী লীগের মহিলা বিষয়ক সম্পাদক নিগার সুলতানা কেয়া এবং সদর উপজেলা নির্বাহী কর্মকর্তা ইয়াসমিন নাহার রুমা’র সাথে মতবিনিময় করেন এবং ফুলেল শুভেচ্ছা জানান।\nএসময় সদর উপজেলা পরিষদের ভারপ্রাপ্ত চেয়ারম্যান সুলতানা কেয়া বলেন, স্বাস্থ্য সম্মত এবং টেকসই ল্যাট্রিনের প্রয়োজনিয়তা সদরে প্রচুর রয়েছে। আমি আশা করব নবগঠিত এই সমিতির মাধ্যমে সাধারণ মানুষ উপকৃত হবেন এবং আমরাও সহযোগিতার হাত প্রসার করব। এ আশাবাদ ব্যক্ত করে তিনি সবাইকে ধন্যবাদ জানান।\nসদর উপজেলা নির্বাহী কর্মকর্তা ইয়াসমিন নাহার রুমা বলেন, স্বাস্থ্য সম্মত স্যানিটেশন ব্যবস্থায় আমার পক্ষ থেকে সবধরনের চেষ্ঠা এবং সহযোগিতা অব্যাহত থাকবে বলে তিনি আশ্বাস প্রদান করেন। এসময় অফিসার বিজনেস ডেভেলপমেন্ট আইডিডিই বাংলাদেশ-এর নীল মনি সরকার, ফিল্ড টিম লিডার দেলোয়ার হোসেন মাসুদ, সমিতির সভাপতি মো. শামসু মিয়া, সাধারণ সম্পাদক মো.আব্দুল হক, সাংগঠনিক সম্পাদক মো. মিজানুর রহমান মিজান, মো.তালেব আলী, মো.নুর ইসলাম, মো.রুমেন, আবুল হাশেম, জাহাঙ্গীর, জাদব, বশির উদ্দিন, নুর উদ্দিন, বিল্লাল, জালাল, আশিক মিয়া প্রমুখ উপস্থিত


অসমে গুলিবিদ্ধকে পদাঘাত সরকারি চিত্রগ্রাহকের, বাঙালি-বিদ্বেষের প্রতিফলন? - Prohor\nঅসমে গুলিবিদ্ধকে পদাঘাত সরকারি চিত্রগ্রাহকের, বাঙালি-বিদ্বেষের প্রতিফলন?\n‘বে-আইনি অনুপ্রবেশকারী’-দের (Encroachers) উৎখাত করতে বৃহস্পতিবার অসমের (Assam) ঢোলপুর ৩ নং এলাকায় অভিযান চালায় পুলিশ। সঙ্গে গিয়েছিলেন সরকারি চিত্রগ্রাহক। পরিস্থিতি ক্যামেরাবন্দি করাই তাঁর কাজ। কিন্তু অন্য একটি ক্যামেরায় ধরা পড়ে, সেই চিত্রগ্রাহক নিজেই লাঠি নিয়ে তাড়া করে যাচ্ছেন এক ব্যক্তির দিকে। শুধু তাই নয়, গুলিবিদ্ধ অবস্থায় এক ব্যক্তি মাটিতে লুটিয়ে পড়লে সেই চিত্রগ্রাহক তাঁর বুকের উপর উঠে লাফাতে থাকেন। কয়েকজন পুলিশকর্মী তাঁকে সরিয়ে নিয়ে যাওয়ার চেষ্টা করলে তিনি প্রবল আক্রোশে লাথি এবং ঘুষি ছুড়তে থাকেন। এই ঘটনা প্রকাশ্যে আসতেই দেশজুড়ে বিতর্কের ঝড় উঠেছে।\nঅসমের দরং জেলার সিপাঝারে দীর্ঘদিন থেকেই বাংলাদেশ থেকে আসা অনুপ্রবেশকারীদের উৎখাত করার চেষ্টা করে আসছে পুলিশ। এর মধ্যে গত মাসেই আদালতে যায়। অনুপ্রবেশকারীরা জানান তাঁরা সমস্ত আইন মেনেই বাংলাদেশের সীমান্ত পেরিয়ে এদেশে এসেছেন, এবং আইন মেনেই জায়গা দখল করেছেন। অন্যদিকে সরকারের পক্ষ থেকে দাবি করা হয় তাঁরা সরকারি জমিতে অনুমতি ছাড়াই বসবাস করছেন। মামলা এখনও আদালতে বিচারাধীন। বসবাসকারীরা কেউ আদালতের কাছে দ্বিতীয় বক্তব্য পেশ করার সময়ও পাননি। এর মধ্যেই সিপাঝারে একের পর এক অভিযান চালাতে শুরু করেছে পুলিশ। মোট ৪৫০ বিঘা জমিতে ৮০০ পরিবারের বাস। তার মধ্যে ৬০০ পরিবারকে উৎখাত করা হয়ে গিয়েছে আগেই। তাঁরা কোথায়, সে-খবর কেউ জানেন না। বাকি ১২০ বিঘা জমিতে ২০০টি পরিবার মাটি আঁকড়ে পড়ে রয়েছে। বৃহস্পতিবার সেখানে পুলিশ অভিযান চালানোর সঙ্গে সঙ্গে পরিস্থিতি উত্তপ্ত হয়ে ওঠে। পুলিশের পক্ষ থেকে লাঠি, গুলি এবং কাঁদানে গ্যাস চালানোর স্পষ্ট ফুটেজ দেখা গিয়েছে। অন্যদিকে পুলিশের দাবি, তাঁরা প্রথমে শূন্যে গুলি চালিয়েছিলেন। কিন্তু বাসিন্দারাই পাথর ছুঁড়তে শুরু করেছিলেন তাঁদের দিকে।\nএকদিকে রাজ্যের মুখ্যমন্ত্রী চলতি বছরের শুরুতেই জানিয়েছেন, বে-আইনি অনুপ্রবেশকারীদের সরিয়ে অসমের স্থায়ী উপজাতিদের হাতে তুলে দেওয়া হবে সরকারি জমি। অন্যদিকে কাগজপত্রে দেখা যাচ্ছে এই জমিতে একটি কৃষিভিত্তিক বাণিজ্যিক কেন্দ্র গড়ে তোলার পরিকল্পনা চলছে। একটি বে-সরকারি সংস্থার সঙ্গে সমস্ত চুক্তিও হয়ে গিয়েছে। আর তার ফলেই পুলিশ আদালতের রায়ের অপেক্ষা না করেই একের পর এক অভিযান চালাচ্ছে বলে অভিযোগ তুলেছেন অনেকে। এর মধ্যেই সরকারি চিত্রগ্রাহকের আক্রোশ প্রমাণ করে দেয়, হিংসার বীজ কতটা গভীরে প্রবেশ করেছে। দীর্ঘদিন ধরেই অনুপ্রবেশকারী ইস্যুতে সরগরম ভারতীয় রাজনীতি। রাজনৈতিক দলগুলির ভিতর থেকে হিংসার বীজ ছড়াচ্ছে সাধারণ মানুষের মধ্যেও। সামাজিক মাধ্যম থেকে রাস্তাঘাটে, সর্বত্র হেনস্থার শিকার হচ্ছেন বাংলাদেশ থেকে আসা মানুষরা। বলা বাহুল্য, তাঁদের বেশিরভাগই আইন মেনে এসেছেন। ভারত সরকার তাঁদের নাগরিকত্ব প্রদানও করেছেন। কিন্তু নতুন নাগরিকত্ব সংশোধনী আইনে অনেকেই দুশ্চিন্তায় পড়েছেন।\nনাগরিকত্ব সংশোধনী আইন নিয়ে এখনও আন্দোলন চলছে। কিন্তু আইনের চেয়েও মানুষকে নিরাপত্তা দিতে সবার আগে প্রয়োজন হিংসামুক্ত সমাজ। অসমের সরকারি চিত্রগ্রাহকের আচরণে আবারও সেটাই প্রশ্নের মুখে দাঁড়াল।\nProhorAssamViolence PhotographerAttackEncroachers Debate\nPrevious News অ্যালবামের কভারে নগ্ন শিশুর ছবি, নিরভানার ‘নেভারমাইন্ড’ নিয়ে বিতর্ক কাটেনি আজও Next News আফগানিস্তানের এলজিবিটি সম্প্রদায়ের জন্য লড়ছেন নেমাত সাদাত, সাক্ষী কলকাতাও\nঅ্যালবামের কভারে নগ্ন শিশুর ছবি, নিরভানার ‘নেভারমাইন্ড’ নিয়ে বিতর্ক কাটেনি আজও


মা হবেন পরীমনি! | মিডিয়া মোড়ল মা হবেন পরীমনি! | মিডিয়া মোড়ল\nমা হবেন পরীমনি! সাত মাসের মা’থায় আয়োজন হবে ‘সাধ’ বা ‘বেবি শাওয়ার’ অনুষ্ঠান। আর সেই আয়োজনকে ঘিরে নবজাতককে স্বাগতম জানাতে তৈরি হলো বিশেষ একটি গান। যেটি গাইলেন ফোক সম্রাজ্ঞী মমতাজ। অরণ্য আনোয়ারের নির্মাণ চলতি সিনেমা ‘মা’-এর জন্য এই বিশেষ গান। যাতে মায়ের চরিত্রে অ’ভিনয় করতে যাচ্ছেন পরীমনি।\nসুরকার মাহাদী ফয়সাল বলেন, মমতাজ আপার জন্য এটা আমা’র প্রথম সুর। সিনেমাতেও প্রথম কাজ। গানটি কাউয়াল ফরমেটের। মমতাজ আপা যথারীতি দারুণ গেয়েছেন। আম’রা উনার প্রতি কৃতজ্ঞ।\nজানা গেছে, এই গানটি সিনেমায় ব্যবহার হবে পরীমনির নবজাতককে স্বাগত জানানোর অনুষ্ঠানে। মূলত এই গানটির মধ্যদিয়েই ছবিটির গল্পে নেমে আসবে ভ’য়াল ট্র্যাজেডি। গানটির রেকর্ডিং শেষে নির্মাতা অরণ্য আনোয়ার বলেন, গানটি সুর তৈরির আগ পর্যন্ত আম’রা মমতাজের কথা ভাবিনি। ডামি তৈরি পর আম’রা অনুভব করি, এই গানটি উনাকে ছাড়া সম্ভব নয়।\nউনিও গানটি শুনে সঙ্গে সঙ্গে সম্মতি দিয়েছেন। উনার সঙ্গে গানটি করে মনে হলো, তার গানই শুধু মন ভালো করে দেয় না, হাসিটাও মন ভালো করার জন্য মহৌষধ।\nএকটি ম’র্মা’ন্তিক সত্য ঘটনা থেকে অনুপ্রা’ণিত হয়ে সিনেমাটির চিত্রনাট্য তৈরি করেছেন অরণ্য আনোয়ার নিজেই। তিনি জানান, ১৯৭১ সালে মৃ’ত ঘোষিত সাত মাস বয়সী এক সন্তানকে নিয়ে তার অসহায় মায়ের আবেগের গল্পই উঠে আসবে এতে। জানা গেছে, চলতি বছরের ডিসেম্বর পর্যন্ত পরীমনির কোনো শিডিউল ফাঁকে নেই। তাই জানুয়ারি থেকে তাকে নিয়ে মাঠে নামবেন অরণ্য আনোয়ার।\n‘মা’ প্রযোজনা করছেন যৌথভাবে প্রকৌশলী পুলক কান্তি বড়ুয়া ও অরণ্য আনোয়ার। এতে আরো অ’ভিনয় করছেন আজাদ আবুল কালাম, সাজু খাদেম, ফারজানা ছবি, রেবেনা করিম জুঁই, শিল্পী সরকার অ’পু, লাবণ্য, শাহাদাত হোসেন প্রমুখ।


বাঁ-হাতের বুড়ো আঙুলে হাড়ে চিড়! টানা ছয় সপ্তাহের জন্য মাঠের বাইরে রবীন্দ্র জাদেজা - The News Bengal\nবাঁ-হাতের বুড়ো আঙুলে হাড়ে চিড়! টানা ছয় সপ্তাহের জন্য মাঠের বাইরে রবীন্দ্র জাদেজা\nJanuary 9, 2021 9:04 PM\nনিউজ ডেস্ক : অস্ট্রেলিয়া সফর চলাকালীন বড় ধাক্কা মেন ইন ব্লু-দের। টানা ছয় সপ্তাহের জন্য মাঠের বাইরে রবীন্দ্র জাদেজা। সিডনিতে তৃতীয় টেস্ট চলাকালীন ব্যাট করার সময় মিচেল স্টার্কের একটি বাউন্সারে বাঁ হাতে চোট পান জাদেজা। পরবর্তীতে স্ক্যান রিপোর্টে জানা যায়, জাদেজার বাঁ-হাতের বুড়ো আঙুলে হাড়ে চিড় ধরেছে। আপাতত চিকিৎসকরা তাঁকে দু-তিন সপ্তাহ বিশ্রামে থাকতে বলেছেন। এর ফলে অস্ট্রেলিয়ার বিরুদ্ধে বাকি সিরিজের পাশাপাশি ইংল্যান্ডের বিরুদ্ধে সিরিজেও অনিশ্চিত তিনি।\nতবে দলের গুরুত্বপূর্ণ সদস্য জাদেজার চোট পাওয়া নিয়ে টিম ম্যানেজমেন্ট যথেষ্টই চিন্তিত। বাঁ-হাতের বুড়ো আঙুলে হাড়ে চিড় ধরায় অস্ত্রোপচার করতে হবে কিনা এরজন্য বিশেষজ্ঞ চিকিৎসকের পরামর্শ নেওয়া হবে বলেই সূত্রের খবর।\nPrevious articleলাদাখে সীমান্ত পেরিয়ে ভারতীয় ভূখণ্ডে ঢুকে পড়ল এক চিনা সেনা, আটক করল ভারতীয় সেনা\nNext article২২ গজ ছাড়ার পর নতুন ভূমিকায় দেখা মিলবে ইরফান পাঠানের


প্রারম্ভিক বোনাস শর্তাদি এবং শর্তাদি - বাইনারি অপশন ট্রেডিং জন্য রোবট\nমার্চ 15, 2019 কমিশন ছাড়া বাণিজ্য লেখক আকিব মাহবুব 82321 দর্শকরা\nএই প্রশ্নটি আমার আবার মনে এসেছিল ৬১ বছর পরে আরেক ফেব্রুয়ারিতে। ২০১৩ তে শাহবাগে প্রারম্ভিক বোনাস শর্তাদি এবং শর্তাদি তথাকথিত গণজাগরণের সময়ে। মহানায়ক উত্তমকুমার - পূর্বনাম টালিগঞ্জ স্টেশন, বাংলা চলচ্চিত্র অভিনেতা উত্তম কুমারের নামে উৎসর্গিত\nএই সরঞ্জামটি বেশিরভাগ ব্যবসায়ীর জন্য ডিজাইন করা হয়েছে যারা মৌলিক বিশ্লেষণে জড়িত, তাই ফরেক্স মার্কেটে অর্থনৈতিক সংবাদ আপডেটগুলির সাথে তাদের আপ টু ডেট রাখতে সক্ষম করে। আয় স্তর আপনার হার্ডওয়ার (CPU ও GPU) এর ক্ষমতা সঙ্গে যুক্ত করা হয়। গুড খনির পুল স্বয়ংক্রিয়ভাবে আপনার সরঞ্জাম জন্য সবচেয়ে লাভজনক অ্যালগরিদম নির্বাচন করতে। রেফারেল $ 0.02 থেকে প্রতিদিন $3বিস্তৃত হতে পারে।\nটাটকা জল আর অবশিষ্ট জল অ্যাডভোকেট শ্যারন Kleyne প্রতিবেদন করার সময় প্রাপ্যতা নিশ্চিত করা দামের করা যেতে প্রারম্ভিক বোনাস শর্তাদি এবং শর্তাদি পারে পুনর্মিলন প্রক্রিয়াটি অর্জন করে যা প্রক্রিয়া শেষ করে একটি নির্দিষ্ট খরচ অনুমান জন্য, কিছু যৌক্তিক সিদ্ধান্ত তৈরি করা হয়। এনআইএ। এটি শুরু হওয়ার আগে, মূল্যায়নকারী সমস্ত তথ্য পর্যালোচনা করে এবং যাচাই করে গণনার কোন সঠিকতা। সমস্ত অনুমান reasonableness এবং নির্ভরযোগ্যতা জন্য পরীক্ষা করা হয়।\nমনে রাখবে, হিসাববিজ্ঞানে তত্ত্বীয় অংশ থেকে শুধুমাত্র নৈর্বেত্তিক আসবে। সৃজনশীল প্রশ্ন হবে পুরোপুরি গণিত দিয়ে। এ কারণে শুরু থেকে সময় হিসাব করে গণিত করার চেষ্টা করবে যাতে পরীক্ষার সময় সমস্যা না হয়। আর পরীক্ষার সময় যেটা পারবেনা সেটা নিয়ে বসে না থেকে আনুমানিক একটা ছক এঁকে(হিসাববিজ্ঞানের সব গণিত ছকে করতে হয়) পরের প্রশ্নে চলে যাবে। হিসাববিজ্ঞানের প্রশ্ন কিন্তু অনেক ঘুরিয়ে করা সম্ভব তাই যাতে যেকোনো প্রশ্নের উত্তর দিতে পার সেভাবে নিজেকে প্রস্তত করবে। আমরা দেখেছি, ১৯৯৬ সালে রাষ্ট্রীয় ক্ষমতায় আসীন হয়ে আওয়ামী লীগ সরকার অনেক জনকল্যাণমূলক কার্যক্রম হাতে নিয়েছিল। কিন্তু ২০০১ সালে রাষ্ট্রীয় ক্ষমতায় পরিবর্তন সাধিত হলে সেই সব পরিকল্পনার বেশিরভাগই মাঝপথে থেমে যায়। ২০০৯ সালে বর্তমান সরকার ক্ষমতায় ফিরে আসার পর অব্যাহতভাবে দুই টার্ম রাষ্ট্রীয় ক্ষমতায় আসীন ছিল।\nসেমিনার এবং সম্মেলন, অভিজ্ঞতার বিনিময় এই ইভেন্টের জন্য সাংস্কৃতিক প্রোগ্রাম আয়োজন। প্রশ্ন (৩৯/১১৯) : রুকূতে তিনবারের কম বা বেশী তাসবীহ পাঠ করা যাবে কি?\nষষ্ঠীবিভক্তি সঙ্গেpreposition ছাড়া জিনগত পরিবর্তে preposition। উদাহরণস্বরূপ: নাগরিকরা লুটতরাজ ও নাগরিকদের হত্যা করার পরিবর্তে নাগরিকদের বিরুদ্ধে লুটপাট প্রারম্ভিক বোনাস শর্তাদি এবং শর্তাদি ও হত্যার নিন্দা জানিয়েছে। ৫) ট্রেডিং কৌশল, টেকনিক্যাল এনালাইসিস এবং ডাও থিউরি\nযখন কেউ রাশিয়ার কথা মনে করে, তখন স্বাভাবিক চিত্র তার নাগরিকদের জন্য শূন্য আর্থিক স্বাধীনতা সহ সর্বাত্মক জাতি। যাইহোক, এটি সময়ের সাথে পরিবর্তিত হয়েছে, এবং সেই চিত্রের পিছনে মূল কারণ হচ্ছে সেই জাতীয় জাতির ইতিহাস। সদরুল অাইন: বিএনপির চেয়ারপারসন বেগম খালেদা জিয়া বলেছেন, ‘অবৈধ ক্ষমতাসীন জোট সীমাহীন রক্তপাত ও বেপরোয়া নিপীড়ন নির্যাতনের মধ্যে দিয়ে জনগণের সকল গণতান্ত্রিক অধিকারকে হরণ করে নিয়েছে। মানুষের গণতান্ত্রিক অধিকার মানবাধিকারের পরিপূরক। বর্তমানে বাংলাদেশের মানুষের মানবাধিকার শূণ্যের নিচে অবস্থান করছে।’\nআমি প্রথমে শুরু করবো চারিত্রিক গুণাবলী দিয়ে, কারণ এটা খুবই গুরুত্বপূর্ণ কিন্তু আমাদের দেশে এসব নিয়ে আমরা মাথা ঘামাই না। সেন্সর রূপান্তর বৈশিষ্ট্য তাদের বৈশিষ্ট্য, সংবেদনশীলতা, সংবেদনশীলতা থ্রেশহোল্ড, রূপান্তর সীমা, নামমাত্র ত্রুটি দ্বারা নির্ধারিত হয়।\nপ্রায়শই, কম ক্রম নম্বরের পরে একটি কমা স্থির প্রারম্ভিক বোনাস শর্তাদি এবং শর্তাদি করা হয়। তারপর সব তথ্য পূর্ণসংখ্যা হিসাবে প্রতিনিধিত্ব করা হয়। এই ক্ষেত্রে, আপনি উৎস তথ্য স্কেল প্রয়োজন। ২. কমপ্লিট — যেখানে লীফ নোড গুলি ব্যাতীত প্রত্যেকটি নোডের সর্বোচ্চ ও সর্বনিম্ন ২ টা করে চাইল্ড থাকবে।\nকেন্দ্রীয় বিস্তারিত, rhinestones সঙ্গে দোরোখা - 2det। ক্লায়েন্টদের সঙ্গে নির্ভরযোগ্য এবং সফল কাজ কয়েক বছর।


ফোনের বাজারে কে এগিয়ে? | একই স্থানে সকল অফার, দেশী-অফার.কম | All Offers in Bangla, www.deshi-offer.com\nহোম ফোন অফার Phone offer ফোনের বাজারে কে এগিয়ে?\nমোবাইল ফোনের বাজারে এখন তীব্র প্রতিযোগিতা। কে কাকে পেছনে ফেলে এগিয়ে যাবে, এমনই জোর চেষ্টা চলছে। কয়েক বছর আগে মোবাইল ফোনের বাজারে শীর্ষে ছিল নকিয়া। আর তার সঙ্গে প্রতিযোগিতায় ছিল এলজি, সনির মতো ব্র্যান্ডগুলো। এরপর সেই জায়গা দখল করে নিয়েছে স্যামসাং ও অ্যাপল। স্মার্টফোনের বাজারে এই দুটি ব্র্যান্ড এখন সবচেয়ে শক্তিশালী। বাজার গবেষণা প্রতিষ্ঠান গার্টনারের তথ্য অনুযায়ী, অ্যাপল ও স্যামসাং এখন স্মার্টফোনের বাজারের শীর্ষে থাকলেও অন্যান্য কয়েকটি ব্র্যান্ডও দ্রুত উঠে আসছে। এই ব্র্যান্ডগুলোর যেকোনোটি যেকোনো সময় অ্যাপল ও স্যামসাংকে হটিয়ে দিয়ে বাজারের শীর্ষে চলে আসতে পারে। ২০১৬ সালের প্রথম প্রান্তিক বা প্রথম তিন মাসের স্মার্টফোন বিক্রির হিসাব ধরে স্মার্টফোন নির্মাতাদের একটি তালিকা প্রকাশ করেছে গার্টনার। এই তালিকায় শীর্ষ ৫-এ রয়েছে যথাক্রমে স্যামসাং, অ্যাপল, হুয়াওয়ে, অপো, শিয়াওমি।\nদক্ষিণ কোরিয়ার স্মার্টফোন নির্মাতা স্যামসাং এখনো স্মার্টফোনের বাজারে শীর্ষে। এ বছরের প্রথম তিন মাসে ৮ কোটি ১১ লাখ ৮৬ হাজার ৯০০টি মোবাইল সেট বিক্রি করে বাজারের ২৩ দশমিক ২ শতাংশ দখল করেছে স্যামসাং, গত বছরের প্রথম প্রান্তিকে যা ছিল ২৪ দশমিক ১ শতাংশ। অবশ্য গার্টনার বলছে, বছরের প্রথম প্রান্তিকে অ্যাপলের চেয়ে খানিকটা এগিয়ে রয়েছে স্যামসাং। গ্যালাক্সি এস ৭ ও নতুন পোর্টফলিও কারণে নিকটতম প্রতিদ্বন্দ্বীর চেয়ে এগিয়ে গেলেও উন্নয়নশীল দেশগুলোর বাজারে স্থানীয় ফোন নির্মাতাদের সঙ্গে তীব্র প্রতিদ্বন্দ্বিতার মুখে পড়তে হচ্ছে স্যামসাংকে।\nবছরের প্রথম প্রান্তিকে বৈশ্বিক স্মার্টফোন বাজারে দ্বিতীয় অবস্থান টিকিয়ে রেখেছে অ্যাপল। অ্যাপলের দখলে রয়েছে বাজারের ১৪ দশমিক ৮ শতাংশ, যা ড়ত বছরের প্রথম প্রান্তিক থেকে ৩ শতাংশ কম। যুক্তরাষ্ট্রের বাজারে আইফোন বিক্রির ধারা অব্যাহত থাকলেও উন্নয়নশীল দেশগুলোর বাজারে হাতফেরতা (সেকেন্ড হ্যান্ড) মোবাইল বিক্রির চেষ্টা করছে প্রতিষ্ঠানটি।\nস্মার্টফোনের বাজারে তিন নম্বরে চীনা ব্র্যান্ড হুয়াওয়ে। চীনের স্থানীয় বাজারের পাশাপাশি ইউরোপ, যুক্তরাষ্ট্র ও আফ্রিকার বাজারে হুয়াওয়ের কদর বাড়ছে। গার্টনারের হিসাব অনুযায়ী, বছরের প্রথম প্রান্তিকে ২ কোটি ৮৮ লাখ ৬১ হাজার ইউনিট ফোন বিক্রি করেছে হুয়াওয়ে। বর্তমানে হুয়াওয়ের বাজার দখল দাঁড়িয়েছে ৮ দশমিক ৩ শতাংশ।\nস্মার্টফোনের বাজারে এ বছরের প্রথম প্রান্তিকে চমক দেখিয়েছে চীনা ব্র্যান্ড অপো। গার্টনারের হিসাব অনুযায়ী, এ বছরের প্রথম প্রান্তিকে সবচেয়ে ভালো করেছে অপো। এ তিন মাসে স্মার্টফোনের বিক্রি বেড়েছে ১৪৫ শতাংশ। হুয়াওয়ে ও শিয়াওমির মতো চীনের স্থানীয় বাজারে অপো ব্র্যান্ডের জনপ্রিয়তা বাড়ছে। লেনোভো, স্যামসাংয়ের মতো প্রতিষ্ঠানের বাজার দখল কেড়ে নিয়ে এগিয়ে গেছে অপো। এশিয়া-প্রশান্ত মহাসাগরীয় অঞ্চলে অপো ফোনের বিক্রি সবচেয়ে বেশি বেড়েছে। এ অঞ্চলে অপোর বিক্রি বেড়েছে ১৯৯ শতাংশ। প্রথম প্রান্তিকে অপো ১ কোটি ৬১ লাখ ১২ হাজার ৬০০ স্মার্টফোন বিক্রি করেছে।\nচীনের আরেক স্মার্টফোন নির্মাতা শিয়াওমির চীনের বাজারে জনপ্রিয়তা বেড়েছে। এ ছাড়াও এশিয়া-প্রশান্ত মহাসাগরীয় অঞ্চলগুলোতে শিয়াওমির চাহিদা বাড়তে দেখা যাচ্ছে। গার্টনারের হিসাব অনুযায়ী, বছরের প্রথম প্রান্তিকে ১ কোটি ৫০ লাখ ৪৮ হাজার শিয়াওমি ফোন বিক্রি হয়েছে। বর্তমানে বাজারের ৪ দশমিক ৩ শতাংশ শিয়াওমির দখলে।


সিলেটের সেই শিশু পুত্রকে হত্যার দায়ে পিতা গ্রেফতার\nসিলেট ব্যুরো | প্রকাশের সময় : ২১ এপ্রিল, ২০১৯, ৬:৪৫ পিএম\nসিলেটের জৈন্তাপুরে শিশু পুত্রকে হত্যার দায়ে পূত্রহন্তারক পিতাকে গ্রেফতার করেছে পুলিশ। শিশু মো. মুরসালিনের বাবা দেলোয়ার হোসেনকে লক্ষ্মীপুর থেকে গ্রেফতার করা হয়েছে। জৈন্তাপুর মডেল থানার উপ-পরিদর্শক মো. আজিজুর রহমানের নেতৃত্বে একটি দল লক্ষ্মীপুরে তার গ্রামের বাড়ি থেকে শনিবার রাতে তাকে গ্রেফতার করে। জৈন্তাপুর থানার ভারপ্রাপ্ত কর্মকর্তা (ওসি) খান মোহাম্মদ মঈনুল জাকির বিষয়টি নিশ্চিত করেছেন। জানা যায়, শুক্রবার (১৯ এপ্রিল) সকালে পুলিশ লাশটি অজ্ঞাত হিসেবে উদ্ধার করে সিলেট ওসমানী হাসপাতালের মর্গে পাঠায়। অজ্ঞাতনামা এই শিশুর ছবি সামাজিক মাধ্যমে ছড়িয়ে পড়লে মুরসালিনের মা নিশ্চিত হন লাশটি তার সন্তানের। এরপর স্বামী দিলোয়ার হোসেনের বিরুদ্ধে জৈন্তাপুর থানায় একটি হত্যা মামলা দায়ের করেন। এর প্রেক্ষিতে পুলিশ লক্ষ্মীপুর জেলায় তার গ্রামের বাড়িতে অভিযান চালিয়ে দিলোয়ার হোসেনকে আটক করে। ওসি জানান, দিলোয়ার হোসেনকে সিলেটে নিয়ে আসা হয়েছে। পরে তাকে আদালতে সোর্পাদ করা হয়।\nউল্লেখ্য, সিলেট মেট্রোপলিটন পুলিশের শাহপরান থানার খাদিমনগর রস্তমপুর নাদিয়া ভিলার বাসিন্দা ছিলেন মো. দিলোয়ার হোসেন। কাজ করতেন সিলেট ফুলকালি লিমিটেডের কারিগরের সহকারী হিসেবে। স্ত্রীর সঙ্গে কলহের জের ধরে নিজ শিশু পুত্র মো. মুরসালিনকে হত্যা করে সিলেট-তামাবিল সড়কের পাখিটিখি নামক স্থানে একটি ফিশারিতে লাশ ফেলে রাখে।


যেভাবে প্রেম করে সৌদির তরুণ-তরুণীরা\n১৬ ফেব্রুয়ারি ২০২০, ১৪:৩১\nরক্ষণশীল সৌদি আরবে পারিবারিক সম্মান নির্ভর করে মেয়েদের ‘সতীত্বের’ ওপর। প্রেম তো দূরের কথা অনাত্মীয় নারী-পুরুষের মেলামেশাও সেখানে শাস্তিযোগ্য অপরাধ। অবস্থা এমনই ভয়াবহ যে, ভ্যালেন্টাইন'স ডে-তে গোলাপ বিক্রিতেও সেখানে নিষেধাজ্ঞা জারি করে পুলিশ।\nতবু প্রেম কি থেমে থাকে? থাকে না। প্রেমের জন্য নানা ছলনার আশ্রয় নিতে হয় তাদের। ছেলেরা গাড়ির জানালায় নিজেদের ফোন নাম্বার লিখে রাখেন প্রায়ই। যদি কোনো তরুণী ফোন করে!\nতবে সৌদি আরবের ক্রাউন প্রিন্স মোহাম্মদ বিন সালমানের উদারপন্থি পদক্ষেপের কারণে অবস্থার কিছুটা পরিবর্তন হতে শুরু করেছে। এখন প্রায়ই তরুণ যুগলরা ক্যাফে আর রেস্টুরেন্টে ডেটিং করছেন।\nএদিকে এক গবেষণায় দেখা গেছে, ধনীরা সামাজিক যোগাযোগ মাধ্যমের ওয়েবসাইট ও অ্যাপসের মাধ্যমে অভিসারসঙ্গী খুঁজে বেড়ান সেখানে।\nএখনও দেশটিতে বিয়ের আগে প্রেমকে স্বীকৃতি দিতে নারাজ। তাই সৌদি তরুণ-তরুণীদের অনেকেই বাধ্য হচ্ছেন এক অদ্ভুত দ্বৈত জীবনযাপনে। গোপনীয়তা আর মিথ্যার আশ্রয় নিতে হয় তাদের।\nরাজধানী রিয়াদের ২৭ বছর বয়সী তরুণী সামিরা (ছদ্মনাম) তেমনই একজন প্রেমিকা। প্রেমিকের জন্মদিনে হাতে লেখা বার্থডে কার্ডের সঙ্গে কিছু উপহার দিয়েছিলেন তিনি। বিষয়টি টের পেয়ে ওই তরুণের মা সেগুলোকে পায়ে পিষে নষ্ট করেন। সেইসঙ্গে সামিরাও ভয় পান নিজের বাড়িতে বিষয়টি ধরা পড়ে যাওয়ার। কারণ, সৌদি সমাজে পারিবারিক সম্মান নির্ভর করে মেয়েদের “সতীত্বের” ওপর।\nসামিরা জানান, নারীদের নজরদারির জন্য পরিবারের লোকজন পেশাদার গোয়েন্দাও ভাড়া করে থাকেন। কারণ প্রেমিকের সঙ্গে মেলামেশাকে এখনও বিবেচনা করা হয় মেয়েদের “সতীত্বহানিকর” হিসেবে।\nচুমু খাওয়া তো সমাজের চোখে বড় ধরনের অপরাধ বা হারাম! কিন্তু চুমু কি তারা খান না। অনেকেই খান। আর নিরাপদ স্থান হিসেবে বেছে নেন গাড়ির ভেতরটাকে।\nনাসের নামে এক তরুণ ব্যবসায়ীর ভাষায়, নিজের গাড়ির ভেতরে ডেটিং সারাই সবচেয়ে নিরাপদ। ডেটিং বিষয়টির পরতে পরতে ঝুঁকি।\nসৌদির তরুণ-তরুণী প্রেম


রেজিস্ট্রেশনের অর্থ ফেরত পাচ্ছেন না এইচএসসির ‘অটোপাস’ শিক্ষার্থীরা - Bangladesh Royters\n» শিক্ষাঙ্গন » রেজিস্ট্রেশনের অর্থ ফেরত পাচ্ছেন না এইচএসসির ‘অটোপাস’ শিক্ষার্থীরা\nশিক্ষাঙ্গন ১০ অক্টোবর, ২০২০ ৭:২১ অপরাহ্ণ\nঢাকা: গত ৭ অক্টোবর অনলাইন সংবাদ সম্মেলনে চলতি বছরের এইচএসসি ও সমমানের পরীক্ষা বাতিলের ঘোষণা দেন শিক্ষা মন্ত্রী ডা. দীপু মনি। তিনি জানান, জেএসসি-জেডিসি এবং এসএসসি ও সমমানের পরীক্ষার ফলের ভিত্তিতে এইচএসসির ফল প্রকাশ করা হবে। ২০২০ শিক্ষা বর্ষে রেজিস্ট্রেশন করা সব পরীক্ষার্থী অটোপাস পাবেন বলে ঘোষণা দেওয়ার পর প্রশ্ন উঠেছে, পরীক্ষার ফরম পূরণের টাকা ফেরত দেওয়া হবে কি না। তবে প্রশ্ন উঠলেও রেজিস্ট্রেশনের অর্থ ফেরত পাওয়া কোনো সুযোগ নেই বলে জানিয়েছেন আন্তঃশিক্ষা সমন্বয় বোর্ডের সভাপতি ও ঢাকা শিক্ষা বোর্ডের চেয়ারম্যান অধ্যাপক মু. জিয়াউল হক।


ধনী হতে চান? জীবনে কোনোদিন করবেন না এই 10 টি ভুল! জেনে নিন বিস্তারিত। - khabarpratidin.com\nপ্রথম পাতা খেলা ফুটবলনিউজ খেলা ফুটবলধনী হতে চান? জীবনে কোনোদিন করবেন না এই 10 টি ভুল! জেনে নিন বিস্তারিত।\nbengali news lifestyle lifestyles tips\n‘ভোটের সময় গাছতলায় থাকবে রাজ্য পুলিশ, ভোট করাবে শুধু কেন্দ্রীয় বাহিনী’- আগাম হুঁ’শি’য়ারি দিলীপ ঘোষের


ঐক্যফ্রন্টের মোড়কে বিএনপি আসায় নির্বাচন প্রতিদ্বন্দ্বিতাপূর্ণ হবে : মনজুরুল ইসলাম\nপ্রকাশের সময় : ডিসেম্বর ১, ২০১৮, ৯:০০ অপরাহ্ণ\nআপডেট সময় : ডিসেম্বর ১, ২০১৮ at ৯:৫৩ অপরাহ্ণ\nসাজিয়া আক্তার : ভোটের মাঠে সব দল সক্রিয় থাকলে এবার নিয়ন্ত্রিত নির্বাচন কঠিন হবে বলে মনে করেন শিক্ষাবিদ সৈয়দ মনজুরুল ইসলাম। এবারের নির্বাচনে ইসির পাশাপাশি মাঠ প্রশাসন, আইন শৃঙ্খলাবাহিনীর ভূমিকাও গুরুত্বপূর্ণ বলে মনে করেন তিনি। তবে দলগুলোর প্রার্থী তালিকা দেখে হতাশ সৈয়দ মনজুরুল। সূত্র : যমুনা টেলিভিশন\nমনজুরুল ইসলামের মতে, রাজনীতির নানা বাঁকবদল রেখেছেন, পরখ করেছেন নিয়ন্ত্রিত ও অবাধ নির্বাচনে। সেই পথে বিগত ৫ জানুয়ারি নির্বাচনে ভোটাররা বঞ্চিত হয়েছে বলে মনে করেন শিক্ষাবিদ সৈয়দ মনজুরুল ইসলাম। তবে এবার নিয়ন্ত্রিত নির্বাচন করা কঠিন। ভোটের মাঠে অংশগ্রহণকারী সব দল সক্রিয় থাকলে সুষ্ঠু ও গ্রহণযোগ্য নির্বাচন সম্ভব বলে মনে করেন তিনি।\nশিক্ষাবিদ সৈয়দ মনজুরুল ইসলাম বলেছেন, যদি বিরোধী দল সক্রিয় থাকে তাহলে তাদের পক্ষে অন্যায় অবিচার মোকাবেলা করা সম্ভব। তারেক জিয়া যখনই নির্বাচন দৃশ্যপটে প্রবেশ করলেন তখন বিএনপি আবার আগের অবস্থানে ফিরে গেছে। এদিকে জামায়াতের অবস্থান শক্তিশালী হচ্ছে, তাতে করে বিএনপি তার পুরানো রূপে ফিরে এসেছে। এর ফলে যারা ঐক্যফ্রন্টে আছেন তারা এ সময়টাকে মানিয়ে নিয়ে তাদের প্রতিষ্ঠিত করবেন কিনা এটিই এখন দেখার বিষয়। ঐক্যফ্রন্টের ১০-১২ জন নেতা মন্ত্রী হবেন বলেই কী ঐক্যফ্রন্ট হয়েছে? ২০১৮ সালে নির্বাচনে যে ইভিএম ব্যবহার করা যাবে সেটা ২০১৪ সালে ব্যবহার করা যাবে না। এর মধ্যে পৃথিবী অনেক বদলে যাবে। অথচ কয়েক হাজার কোটি টাকা দিয়ে ইভিএম কেনা হচ্ছে। পর্যবেক্ষকদের মূর্তির মতো দাঁড়িয়ে থাকতে হবে, নির্বাচন কমিশনের এই চিন্তা কোথা থেকে আসে? তাদের মনে রাখা উচিত মানুষ তাদের দিকে তাকিয়ে আছে।\nশিক্ষাবিদ মনজুরুল মনে করেন, ঐক্যফ্রন্টের মোড়কে বিএনপি নির্বাচনে আসায় প্রতিদ্বন্দ্বিতাপূর্ণ নির্বাচন হবে। তবে প্রার্থীদের তালিকা দেখে রাজনীতির গুণগত পরিবর্তনে ফ্রন্টের লক্ষ অঙ্কুরেই বিনষ্ট হয়েছে বলে ধারণা তার। সব দলের জন্য সমান সুযোগ নিশ্চিতসহ বিভিন্ন ইস্যুতে নির্বাচন কমিশনের ভূমিকা নিয়ে প্রশ্নও আছে আছে এই অধ্যাপকের।\nশিক্ষাবিদ মনজুরুল ইসলাম মনে করেন এবার নির্বাচনে হাড্ডাহাড্ডি লড়াই হলেও সংঘাতের আশঙ্কা কম।


স্পেন থেকে কাতালানরা কি স্বাধীন হতে পারবে? :: BanglaNews24.com mobile\nস্পেন থেকে কাতালানরা কি স্বাধীন হতে পারবে?\nকাতালোনিয়ার স্বাধীনতার আন্দোলন। ফাইল ছবি\nযেভাবে জেগে উঠেছিল, সেভাবেই কি নিভে গেল স্পেন থেকে স্বাধীনতাপ্রত্যাশী কাতালোনিয়ার প্রসঙ্গ? মোটেই নয়। সুপ্ত হলেও সেখানে জ্বলছে স্বাধীনতার ঐতিহাসিক প্রত্যাশা।\nকাতালোনিয়ার স্বাধীনতা, রেফারেন্ডাম এবং সেসব ঠেকাতে স্পেনের কেন্দ্রীয় সরকারের বলপ্রয়োগ নিয়ে কিছুদিন আগেও বিশ্ব সরব ছিল। মিডিয়ার ফোকাস থেকে সরে গেলেও কাতালানদের মুক্তি ও স্বাধীনতার স্বপ্নটি মোটেও হারিয়ে যায়নি। কেন কাতালানরা কেন্দ্রীয় স্পেনীয় শাসনের কবল থেকে স্বাধীনতা চায়, তা জানা গেলেই এটা স্পষ্ট হবে যে, স্বাধীনতা ছাড়া কাতালানদের সামনে আর কোনও বিকল্প পথ নেই।\nএকটি জাতির মানবাধিকার ও গণতান্ত্রিক অধিকারের ন্যায়সঙ্গত পদক্ষেপে শাসকের আক্রমণ নতুন কিছু নয়। অতীতের ধারাবাহিকতায় এমন নিপীড়নের অনেক চিত্রই দেখতে পাওয়া গেলেও ইতিহাসের ভাষ্য হলো, সময় নিলেও গণআন্দোলন ও স্বাধীকারের দাবি শেষ পযন্ত বিজয়ী হয়। সময় লাগলেও কাতালোনিয়ার ক্ষেত্রেও এই ঐতিহাসিক সত্যটি প্রতিষ্ঠিত হবে বলেই বিশেষজ্ঞরা মনে করেন।\nকাতালোনিয়ার আন্দোলন বিশ্বের অন্যান্য গণসংগ্রামের মতোই এগিয়ে এসেছে। ধারাবাহিকভাবে প্রতিবাদ ও অসম্মতি জানিয়েছে তারা কেন্দ্রের প্রতি। এমন কি ফুটবল-ক্লাব বার্সেলোনার ফাঁকা মাঠে খেলার মতো ঘটনা ঘটেছে। রাজনৈতিক প্রতিবাদের এমন খণ্ডচিত্র ছিল অভূতপূর্ব। এমনটিই হয়েছে স্পেনের বিরুদ্ধে কাতালোনিয়ার ঐতিহাসিক আন্দোলনের ধারাবাহিকতায়।\nজাতিগত ও মতাদর্শগত দিক থেকে কাতালানরা যে হিস্পানিক স্পেনের চেয়ে স্বতন্ত্র ও আলাদা, সেটা ঐতিহাসিক ও নৃতাত্ত্বিকভাবে সত্য। সাম্প্রতিক সময়েই যে তারা প্রথমবারের মতো স্বাধীনতার দাবি করেছে এমন নয়। স্পেন রাষ্ট্রের সৃষ্টির সময় থেকেই আলাদা ভৌগোলিক ও ভাষিক সত্তার কাতালানরা প্রতিবাদ জ্ঞাপন করে এসেছে। বিভিন্ন সময়ে হ্রাস-বৃদ্ধি হলেও কাতালানদের স্বাধীনতার দাবি লুপ্ত হয়নি। সুযোগ পেলেই তারা মুক্তির আওয়াজ তুলেছে।\nইউরোপের প্রেক্ষাপটে জাতিগত বিরোধ নতুন কিছু নয়। ইংরেজ ও ফরাসিদের শতবর্ষী যুদ্ধ ছাড়াও অন্যান্য জাতিসমূহের বৈরিতার তিক্ত ও রক্তাক্ত অতীত রয়েছে। স্কটিশ, আইরিশ, ইংরেজদের দ্বন্দ্ব অস্পষ্ট নয়। ইংল্যান্ড, গ্রেট ব্রিটেন, ইউনাইটেড কিংডম বলে যে বিভিন্ন রাজনৈতিক সত্তাকে এগিয়ে নিয়ে যাচ্ছে ইংরেজরা, তা নিয়ে তো প্রশ্ন বহুদিনের।\nখোদ ইউরোপেই সংক্ষুব্ধ রাজনৈতিক সত্তার একাধিক উদাহরণ রয়েছে। ভেনিস (ইতালি), ফ্যারো আইল্যান্ড (ডেনমার্ক), কর্সিকা (ফ্রান্স), সাউথ টাইরল (ইতালি), বাস্ক (স্পেন), বাভারিয়া (জার্মানি) বহুদিন ধরেই আলাদা সত্তার প্রমাণ দিচ্ছে এবং অনুচ্চ স্বরে হলেও আপাত সায়ত্ত্বশাসনের চেয়েও অধিকতর স্বাধীনতার দাবির জানান দিয়ে আসছে।\nইউরোপ ও বিশ্বের প্রেক্ষাপটে কাতালানদের আন্দোলনটি সাম্প্রতিক সময়ে যথেষ্ট বেগবান হয়ে ওঠায় অন্যসব কিছুর চেয়ে তা বেশি নজর কেড়েছে। স্পেনের কেন্দ্রীয় সরকার যেভাবে সে আন্দোলনকে দমনের চেষ্টা করেছে, তা নিয়েও প্রতিবাদ হয়েছে। উন্নত বিশ্বের পীঠস্থান ইউরোপে মানবাধিকার লঙ্ঘনসহ নানাবিধ বলপ্রয়োগের ঘটনায় বিশ্ব নিন্দামুখর হয়েছে।\nবিশ্বের বিভিন্ন স্থানেই কেন্দ্রীয় শাসনের অধীনে ক্ষুদ্র ভাষা বা জাতিসত্তার প্রতি নিপীড়নের ঘটনা অহরহই ঘটছে। তা সবচেয়ে চরম ও নৃশংস রূপটি লাভ করেছে মিয়ানমারের রোহিঙ্গাদের জাতিগত নিধনের ক্ষেত্রে। ঠিক এমন না হলেও স্পেনে দীর্ঘদিন ধরেই মূলস্রোতের বৃহত্তর জনগোষ্ঠী কর্তৃক ক্ষুদ্র জাতিসত্তার প্রতি অবহেলা ও অবদমন চলে আসছে। কাতালান সত্তাকে ‘স্পেনীয়’ বলে চাপিয়ে দেওয়া হচ্ছে বারবার। ‘ডাইভারসিটি’কে অস্বীকার করে ‘হেজিমনি’কে প্রবল করা হয়েছে। ফলে স্পেনীয় প্রাধান্য ও প্রাবল্যের সামনে সঙ্কুচিত কাতালান সত্তা নিজের আইডেনটিটি বা পরিচিতি নিশ্চিত করার জন্য সংগ্রামমুখর হতে বাধ্য হয়েছে।\nস্পেনীয় আধিপত্য ছাড়াও দেশটির যুক্তরাষ্ট্রীয় শাসনব্যবস্থার প্রতি কাতালানরা আস্থাশীল নয়। বৃহত্তরের কাছে তাদের ক্ষুদ্র উপস্থিতির জন্য নিজেদেরকে বঞ্চিত ও শোষিত মনে করেন তারা। কাতালান প্রদেশ অর্থনৈতিকভাবে অনেক অগ্রসর। ফলে তারা বৃহত্তর স্পেনকে নিজেদের কামাই-রোজগার দিয়ে লালন-পালনের দায়িত্বও নিতে চাইছে না। ফলে জাতিগত ও নৃতাত্ত্বিক পার্থক্য, রাজনৈতিক প্রান্তিকীকরণ ও অর্থনৈতিক বিকাশের অন্তরায় থেকে নিজস্ব পরিচিতি ও বিকাশকে নিশ্চিত করার জন্য কাতালোনিয়ার সামনে স্বাধীনতার দাবি উত্থাপন ছাড়া বিকল্প ছিল না।\nস্পেন ও কাতালোনিয়ার মধ্যে যে সমস্যা ও বিরোধ, তা বলপ্রয়োগে মীমাংসার নয়। অতীতের নানা পর্যায়ে যেমন, এখনও জাতিগত, রাজনৈতিক ও অর্থনৈতিক কারণে কাতালোনিয়া অঞ্চলটি স্পেনের সঙ্গে থাকার বিরোধী। আপাতভাবে শক্তিপ্রয়োগের মাধ্যমে আন্দোলনটিকে দমন করা গেলেও এটি মোটেও নিঃশেষ হয়ে যায় নি। অচিরেই যে কাতালানরা আবার ফুঁসে উঠবে, নতুন কৌশল ও পন্থায় অগ্রসর হবে, তা বলাই বাহুল্য। অন্তত কাতালানদের রাজনৈতিক অতীত এমন আভাসই দেয়।\nবাংলাদেশ সময়: ১৬৫৯ ঘণ্টা, জানুয়ারি ২৭, ২০১৮


নরেন্দ্র মোদী এবার কী রাম মন্দির নিয়ে চমক দিতে চলেছেন?\n৪ নভেম্বর ২০১৮ | ২২:৩৯ | নিজস্ব প্রতিবেদক\n‘‘আজ প্রধানমন্ত্রী নরেন্দ্র মোদী জাতির উদ্দেশ্যে ভাষণ দেবেন’’ এই কথাটা অনেককেই একরাশ আগ্রহ এবং উৎকণ্ঠা নিয়ে টিভির সামনে অপেক্ষা করায়৷ নোট বাতিল কিংবা নেতাজী সুভাষ চন্দ্র বসুর জন্মদিনে লালকেল্লা থেকে বক্তৃতা, ২০১৪ সালে ক্ষমতায় আসার পর এরকম একের পর এক চমক দিয়েছেন নরেন্দ্র মোদী৷ এবার কী রাম মন্দির নিয়ে সেরকম চমকই তিনি দিতে চলেছেন? বিশেষ কিছু সূত্র কিন্তু সেদিকেই ইঙ্গিত করছে৷\nসম্প্রতি বিশ্ব হিন্দু পরিষদ, আরএসএস থেকে বিভিন্ন হিন্দুত্ববাদী দল ও সংগঠন রামমন্দির নির্মাণের দাবি নিয়ে জোরালো সওয়াল শুরু করেছে৷ আগামী ২৯ অক্টোবর রাম মন্দির নিয়ে সুপ্রিম কোর্টের শুনানি শুরুর কথা থাকলেও তা হয়নি৷ বিচারপতি রঞ্জন গগৈয়ের বেঞ্চ ২০১৯ এর জানুয়ারির প্রথম সপ্তাহে শুনানির দিন ধার্য করেছে৷ এরপরই রাম মন্দির নির্মাণের দাবিতে আরও সরব হয়েছে বিভিন্ন হিন্দু সংগঠন৷ আর অপেক্ষা করতে একদমই রাজী নয় এই সংগঠনগুলি৷ দাবি উঠছে, রাম মন্দির নিয়ে নিজেদের প্রতিশ্রুতি রাখুক বিজেপি৷ সোমনাথ মন্দিরের মতোই অর্ডিন্যান্স এনে রাম মন্দির নির্মাণ করুক মোদী সরকার৷\nস্বাভাবিকভাবেই লোকসভা ভোটের মুখে রামমন্দির সংক্রান্ত বড় পদক্ষেপ নিতে পারে বিজেপি বলে বিশেষজ্ঞদের মত৷ কয়েকজন বিজেপি নেতাদের কথাবার্তাও সেরকমই ইঙ্গিত দিচ্ছে৷ বিজেপির রাজ্যসভার সাংসদ অধ্যাপক রাকেশ সিনহা হিন্দিতে একটি টুইট করেছেন৷ যেখানে রাহুল গান্ধী, অখিলেশ যাদব, সীতারাম ইয়েচুরিকে মেনশন করে তিনি লিখেছেন, ‘‘রাম মন্দির কবে হবে? তারিখ বলুক বিজেপি, আরএসএস ৷ এসব বলে যারা চিৎকার করতে থাকে তাদের কাছে জানতে চাই আমি যদি রাম মন্দির নিয়ে প্রাইভেট মেম্বার বিল নিয়ে আসি তাহলে কি তারা সেই বিলে সমর্থন করবে৷ এ বিষয়টা এখনই পরিষ্কার হয়ে যাওয়া উচিৎ৷’’\nবিজেপির রাজ্যসভার সাংসদের এই টুইট ‘‘রাম মন্দির নিয়ে অর্ডিন্যান্স’’ আনার সম্ভাবনাকেই উস্কে দিচ্ছে৷ নাম প্রকাশে অনিচ্ছুক এক বিজেপি নেতার দাবি, ‘‘দেখুন মোদিজী আমাদের সারপ্রাইজ দিতে ভালোবাসেন৷ অপেক্ষা করুন দিওয়ালির পর দেশের মানুষের জন্য সারপ্রাইজ আসছে৷’’\n২৯ নভেম্বর সুপ্রিম কোর্ট রাম মন্দিরের শুনানি পিছিয়ে দেওয়ার পর উত্তরপ্রদেশের মুখ্যমন্ত্রী যোগী আদিত্যনাথ রামভক্তদের ধৈর্য ধরার পাশাপাশি জানিয়েছেন, কোর্ট ছাড়াও মন্দির নির্মাণের আরও অনেক পদ্ধতি রয়েছে৷ বিজেপি সাংসদ রাকেশ সিনহা কিংবা উত্তরপ্রদেশের মুখ্যমন্ত্রী যোগী আদিত্যনাথের কথার ইঙ্গিত ধরে অনেক বিশেষজ্ঞই বলছেন, দেওয়ালি-ছট্ উৎসবের মরশুম পেরোলেই ‘‘রাম মন্দির অর্ডিন্যান্স’’ নামক সবচেয়ে বড় তুরুপের তাসটিই খেলতে চলেছেন প্রধানমন্ত্রী নরেন্দ্র মোদী৷ এবং অবশ্যই সেটি নিজের চমকপ্রদ স্টাইলে৷\nমোদী ম্যাজিকের অপেক্ষায় মন্দির ইস্যু৷সূত্রঃ কলকাতা২৪


'টুকড়ে টুকড়ে গ্যাং' বলে কিছু নেই, আরটিআই-র জবাবে জানিয়ে দিল স্বরাষ্ট্র মন্ত্রক\nMonday, November 29th, 2021, 1:36:06 PM\n‘টুকড়ে টুকড়ে গ্যাং’ বলে কিছু নেই, আরটিআই-র জবাবে জানিয়ে দিল স্বরাষ্ট্র মন্ত্রক\nWritten By Published On Tuesday, January 21st, 2020, 11:45:25 AM IST\n‘টুকড়ে টুকড়ে গ্যাং’ শব্দবন্ধের চার বছর পূর্ণ হবে এই ফেব্রুয়ারি মাসেই। তবে সরকারিভাবে এই ‘গ্যাং’- এর অস্তিত্ব খুঁজে পেল না কেন্দ্রীয় স্বরাষ্ট্র মন্ত্রক। সোমবার সাংবাদিক সাকেত গোখলের আরটিআই- এর উত্তরে কেন্দ্র জানিয়েছে, টুকড়ে টুকড়ে গ্যাং সম্পর্কে কোনও তথ্য নেই তাদের কাছে।\n২০১২ সালের ফেব্রুয়ারি মাস। জওহরলাল নেহরু বিশ্ববিদ্যালয়ের তৎকালীন ছাত্র সংসদের নেতা কানহাইয়া কুমার, সাইলা রশিদ, উমর খালিদ প্রমুখের বিরুদ্ধে দেশবিরোধী স্লোগান দেওয়ার অভিযোগ ওঠে। দেশদ্রোহিতার অভিযোগে গ্রেফতারও করা হয় কানহাইয়া কুমারদের। সেই থেকে মূলত বিজেপি ও দক্ষিণপন্থী সংগঠনগুলি এঁদের ‘টুকড়ে টুকড়ে গ্যাং’ বলে আক্রমণ শুরু করে। অভিযোগ, এঁরা ভারতে থেকে দেশ বিভাজন করতে চান। এরপর একাধিক ঘটনার প্রেক্ষিতে প্রধানমন্ত্রী নরেন্দ্র মোদী, স্বরাষ্ট্রমন্ত্রী অমিত শাহ এবং অন্যান্য বিজেপি নেতা-মন্ত্রীর মুখে শোনা যায় এই গ্যাং-এর কথা। কিন্তু এই গ্যাং-এর সংজ্ঞা কী? কারা এর সদস্য ও নেতা? এদের বিরুদ্ধে সরকার কী আইনি ব্যবস্থা নিচ্ছে, এই গ্যাংয়ের সদস্য হলে শাস্তি কী? এমনই একগুচ্ছ প্রশ্ন তুলে গত ২৬ ডিসেম্বর আরটিআই করেছিলেন সাংবাদিক সাকেত গোখলে। ঠিক তার আগের দিন দিল্লির এক সভা থেকে অমিত শাহ ঘোষণা করেন, ‘টুকড়ে টুকড়ে গ্যাং- কে শিক্ষা দেওয়ার প্রয়োজন।’\nদীর্ঘ টালবাহানার পর সেই তথ্যের অধিকার আইনের জবাব দিয়েছে অমিত শাহের মন্ত্রক। মাত্র দশ শব্দের প্রতিক্রিয়ায় কেন্দ্র জানিয়েছে, টুকড়ে টুকড়ে গ্যাং নিয়ে কোনও তথ্য নেই সরকারি খাতায়।\nসোমবার কেন্দ্রীয় স্বরাষ্ট্র মন্ত্রকের এই প্রতিক্রিয়া নিজের ট্যুইটার হ্যান্ডেলে প্রকাশ করেন সাকেত গোখলে। ওই ট্যুইটে তিনি লেখেন, সরকারিভাবে জানা যাচ্ছে টুকড়ে টুকড়ে গ্যাং-এর কোনও অস্তিত্ব নেই। এই গ্যাং শুধুমাত্র অমিত শাহদের কল্পনা মাত্র। পাশাপাশি বিজেপির নেতা-মন্ত্রীদের মিথ্যেবাদী বলেও আক্রমণ করেন সাকেত গোখলে।\nপ্রসঙ্গত, ২০১৬ সালের ফেব্রুয়ারি মাসে জেএনইইউ- তে কানহাইয়া কুমারদের বিরুদ্ধে দেশবিরোধী স্লোগান তোলার অভিযোগ ঘিরে যে ভিডিয়ো ছড়িয়ে পড়ে, তার সত্যতা নিয়ে সন্দেহ প্রকাশ করে আদালত। যদিও বিজেপির নেতা-মন্ত্রীরা জেএনইউ আন্দোলন হোক কিংবা বিরোধীদের আক্রমণ করার জন্য হোক, এই শব্দবন্ধ ব্যবহার করতে বেশি স্বচ্ছন্দ।


আর পুরসভায় আসবেন না ফিরহাদ! হঠাৎ কেন এমন সিদ্ধান্ত? - Bongnews24X7.Com\nপ্রথম পাতা কলকাতা আর পুরসভায় আসবেন না ফিরহাদ! হঠাৎ কেন এমন সিদ্ধান্ত?\nআর পুরসভায় আসবেন না ফিরহাদ! হঠাৎ কেন এমন সিদ্ধান্ত?\n18 November, 2021, 10:05 PM\nপুরভোট মিটে গেলে আর কলকাতা পুরসভায় আসবেন না ফিরহাদ হাকিম। এদিন এমনটাই জানালেন পুর প্রশাসক। সেই সময় যাবতীয় দায়িত্ব সামলাবেন পুর কমিশনার বিনোদ কুমার। একইসঙ্গে এদিন পুর ভোটের আগে বোর্ডের কাজের খতিয়ান পেশ করলেন পুর প্রশাসক ফিরহাদ হাকিম।\nকলকাতা পুরসভার মেয়র পদ থেকে শোভন চট্টোপাধ্যায়ের ইস্তফা দেওয়ার পর সেই পদে আসীন হন ফিরহাদ হাকিম। সেই থেকে মেয়র হিসেবে দায়িত্ব সামলেছেন তিনি। কিন্তু তার পর পুর বোর্ডের মেয়াদ ফুরিয়ে যাওয়ায় প্রশাসক বসিয়ে কাজ চালানো হচ্ছে পুরসভার। সেই প্রশাসকও করা হয়েছে ফিরহাদকেই। পুর ও নগরোন্নয়ন মন্ত্রীও ছিলেন তিনি। কিন্তু তারপর এই দফতরের দায়িত্ব যায় চন্দ্রিমা ভট্টাচার্যের উপর।\nএদিকে, ১৯ ডিসেম্বর কলকাতায় পুরভোট হতে পারে। সেই ভোটে তৃণমূলের মেয়র পদপ্রার্থী কে হবেন সেই নিয়ে জল্পনা চলছে। এতে প্রাক্তন কেন্দ্রীয় মন্ত্রী বাবুল সুপ্রিয়র নাম শোনা যাচ্ছে। তবে এক ব্যক্তি এক পদ নীতি নিয়েছে তৃণমূল। সেক্ষেত্রে পুরভোটে তৃণমূল জিতলেও ফিরহাদ হাকিমকে ফের মেয়র পদপ্রার্থী করা হবে কিনা সেই নিয়ে অবশ্য সংশয় থেকেই যাচ্ছে।\nএকটি হোয়াটসঅ্যাপ নম্বর দিয়ে এদিন ফিরহাদ জানান, যাবতীয় পুর পরিষেবা পাওয়া যাবে হোয়াটসঅ্যাপ নম্বর 8335999111-এই নম্বরে। এখানে ডেথ সার্টফিকেট বা বার্থ সার্টিফিকেট এর জন্য আর লাইনে কাউকে দাড়াতে হবে না। এই নম্বরে ম্যাসেজ করেই আবেদন করতে পারবেন সাধারণ মানুষ।


মেয়র প্রার্থী এ্যাড. জিল্লুর রহমান জুয়েলের দিনব্যাপী গণসংযোগ ও উঠোন বৈঠক\nচাঁদপুর পৌরসভা নির্বাচনে বাংলাদেশ আওয়ামী লীগ সভানেত্রী শেখ হাসিনা মনোনীত নৌকা প্রতীকের মেয়র প্রার্থী এ্যাড. জিল্লুর রহমান জুয়েল ১০ মার্চ মঙ্গলবার সারাদিনব্যাপী ২নং ওয়ার্ডে গণসংযোগ ও উঠোন বৈঠক করেন।\nগণসংযোগ ও উঠোন বৈঠকে তিনি বলেন, পুরাণবাজারে ১৯৭০ সালের আগে আমাদের ব্যবসা প্রতিষ্ঠান ছিলো। এখানে আমাদের অনেক আত্মীয় ১০জন রয়েছে। এখানকার একজন ব্যবসায়ীর সন্তান হিসেবে সকলের আপনজন। আমি সকলের সন্তান ও ভাইতুল্য। অবিভক্ত ভারত বর্ষের পুরাণবাজারে বাণিজ্যের গুরুত্ব ছিলো। ভৌগলিক কারণে ভারত বর্ষের প্রসিদ্ধ বাণিজ্য কেন্দ্র হিসেবে পুরাণ বাজার গড়ে উঠে। নৌপথে ভারত বর্ষ, বৃটেনের লন্ডনসহ বিশ্বের বিভিন্ন স্থান থেকে মালবাহী জাহাজ চাঁদপুর আসতো। এখান থেকে সড়ক ও রেলপথে আসামসহ ভারতের উত্তর পূর্বাঞ্চলীয় বাজারগুলোতে মালামাল ও যাত্রী পরিবহন করা হতো। তাই চাঁদপুরকে আসাম-বেঙ্গল গেটওয়ে বলা হতো। পুরাণবাজারের বাণিজ্য ও চাঁদপুরের যোগাযোগ ব্যবস্থা কেন্দ্র করেই এ ছোট শহরটিকে একশ পঁচিশ বছর পূর্বে চাঁদপুর পৌরসভা হিসেবে ঘোষনা করে। ১৯৪৭ সালে ভারত বিভক্তির পর পুরাণবাজারে বাণিজ্যিক পরিধি ও গুরুত্ব কমে আসে। আমি আপনাদের ভোটে নির্বাচিত হলে আমার প্রথম কাজ হবে পুরাণবাজারে বাণিজ্যিক ঐতিহ্য ফিরিয়ে আনা। বর্তমান মেয়র ও জেলা আওয়ামী লীগের সভাপতি নাছির উদ্দিন আহমেদ আমাদের সকলের শ্রদ্ধাভাজন ব্যক্তি। তিনি চাঁদপুর পৌরসভার ব্যাপক উন্নয়ন করেছেন। তার অনেক উন্নয়ন প্রকল্প চলমান রয়েছে। আমি তার উন্নয়নের ধারাবাহিকতা অব্যাহত রাখবো। পরিকল্পিতভাবে উন্নয়ন করে চাঁদপুরকে একটি বাণিজ্যিক কেন্দ্র ও পর্যটন নগরী হিসেবে বিশ্বে আবার নতুন করে পরিচিত করে তার হারানো ঐতিহ্য ফিরিয়ে আনবো।\nসকালে ২নং ওয়ার্ডের লোহারপুল এলাকায় গনসংযোগের মাধ্যমে দিনব্যাপী গনসংযোগের কার্যক্রম শুরু করেন।\nএ সময় তিনি মধ্য শ্রীরামদী, পশ্চিম শ্রীরামদী, রয়েজ রোড, ঘোষপাড়া, রামদাসদী রোড, ম্যারকাটিজ রোড, কবরস্থান রোড, নতুন রোডসহ বিভিন্ন পাড়া মহল্লায় সন্ধ্যা পর্যন্ত গণসংযোগ ও উঠোন বৈঠক করেন।\nবাগে জান্নাত কবরস্থান জামে মসজিদে যোহর নামাজ আদায় শেষে কবর জিয়ারত করেন। এরপর হরিসভা মন্দিরে গিয়ে বক্তব্য রাখেন। এরপর কবরস্থান রোডে উঠোন বৈঠক করেন।\nএ সময় বক্তব্য রাখেন ফরিদগঞ্জ উপজেলা পরিষদের চেয়ারম্যান ও চাঁদপুর জেলা ছাত্রলীগের সাবেক সভাপতি অ্যাড. জাহিদুল ইসলাম রোমান, জেলা আওয়ামী লীগের সাংগঠনিক সম্পাদক এ্যাড. মজিবুর রহমান ভূঁইয়া, জেলা আওয়ামী লীগের কৃষি বিষয়ক সম্পাদক অজয় ভৌমিক, সহ-দপ্তর সম্পাদক এ্যাড. রনজিত রায় চৌধুরী, ও ভারপ্রাপ্ত সাধারণ সম্পাদক আমিনুর রহমান বাবুল।\nএ সময় উপস্থিত ছিলেন, সদর উপজেলা পরিষদ ভাইস চেয়ারম্যান আইয়ুব আলী বেপারী, আওয়ামী লীগের ভারপ্রাপ্ত সভাপতি রাধা গোবিন্দ গোপ, জেলা আওয়ামী লীগের সহ-প্রচার সম্পাদক ইমাম হাসান বাদশা, পৌর জেলা পরিষদ সদস্য মুকবুল হোসেন মিয়াজী, সাবেক ছাত্রলীগ নেতা নেতা নুরুল হায়দার সংগ্রাম, সাবেক কাউন্সিলর সাইফুল ইসলাম সুমন, আওয়ামী লীগ নেতা কামাল হাওলাদার, জাহাঙ্গীর খন্দকার, শাহজাহান মাতাব্বর, জাহাঙ্গীর গাজী, আলমগীর গাজী, উজ্জ্বল তালুকদার, ওয়ার্ড যুবলীগ সভাপতি শাহাদাত পাটোয়ারী ও সাধারণ সম্পাদক নজরুল ইসলাম প্রমুখ।


প্রয়োজন হলে জাতীয় সংসদ নির্বাচনে সেনা মোতায়েন: সিইসি\nপ্রকাশ : ২৩ আগস্ট, ২০১৭ ১৩:৩৫:৫১\nপ্রধান নির্বাচন কমিশনার কে এম নুরুল হুদা বলেছেন, সকল রাজনৈতিক দলের বিশ্লেষণ থাকলে ও নির্বাচন কমিশন যদি মনে করে সেনাবাহিনী ছাড়া নির্বাচন সম্ভব নয়, তাহলে আগামী জাতীয় সংসদ নির্বাচনে সেনা মোতায়েন করা হবে।\nমঙ্গলবার দুপুরে গাজীপুরের কাপাসিয়া উপজেলায় ভোটার তালিকা হালনাগাদ কার্যক্রম উপলক্ষে আয়োজিত মতবিনিময় সভা শেষে সাংবাদিকদের বিভিন্ন প্রশ্নের জবাবে তিনি এসব কথা বলেন ।\nএ সময় তিনি আরো বলেন, আমরা সকল দলের অংশগহণে নির্বাচন চাই। আমরা নিশ্চয়তা দেব সু্ষ্ঠু অবাধ নির্বাচন হবে। অংশগ্রহণ মূলক নির্বাচন হবে। সব দল অংশগহণ করলে নির্বাচন সুষ্ঠু হবে এবং আশা করি সব দল নির্বাচনে অংশগহণ করবে।\nগাজীপুরের জেলা প্রশাসক ড. দেওয়ান মুহাম্মদ হুমায়ুন কবিরের সভাপতিত্বে মতবিনিময় সভায় অন্যদের মধ্যে বক্তব্য রাখেন গাজীপুরের পুলিশ সুপার মোহাম্মদ হারুন অর রশীদ, ঢাকা আঞ্চলিক নির্বাচন কর্মকর্তা মো. রকিব উদ্দিন মন্ডল, জেলা নির্বাচন কর্মকর্তা তারেকুজ্জামান, গাজীপুর জেলা আওয়ামীলীগের সহ-সভাপতি মো. আমানত হোসেন খান, ভারপ্রাপ্ত উপজেলা চেয়ারম্যান রেজাউর রহমান লস্কর মিঠু প্রমুখ।\nপ্রধান নির্বাচন কমিশনার বলেন, আমাদের দেশে ৬০ ভাগ লোক যুবক, যাদের বয়স ৪০ বছরের নীচে। এটা একটা সম্পদ। যা পৃথিবীর বহু দেশে নেই। ভারতের প্রধানমন্ত্রী নরেন্দ্র মোদী আমাদের দেশে এসে বলেছিলেন, তার দেশে আছে ৫০ভাগের কাছাকাছি। বাংলাদেশে আছে ৬৫ভাগের উপরে। তারা হলেন দেশের শক্তি। ২০০০ সালে যাদের জন্ম আজকে তারা ভোটার হয়ে যাবে। তারা ভোটার হয়ে দেশে নেতৃত্ব দেবে, দেশে ভোট দেবে, ভোট দিয়ে তারা নেতা নির্বাচন করবে, এবং নেতাদের মাধ্যমে দেশ পরিচালিত হবে। তারা নিজেরাও নেতৃত্বের সুযোগ গ্রহণ করবে। যখন তাদের বয়স ১৮বছর পেরিয়ে যাবে, তখন তারা এ কর্মযজ্ঞে প্রবেশ করবে।\nপল্লবীর বিহারী ক্যাম্প উচ্ছেদে স্থিতাবস্থা ছয় সপ্তাহ বাড়লো\n২৪ আগস্ট নির্বাচন কমিশনের সাথে রাজনৈতিক দলের সঙ্গে সংলাপ\nজোয়ারে বিপদসীমার উপরে মেঘনার পানি\nবন্যাকবলিত গাইবান্ধা ও বগুড়ার সারিয়াকান্দিতে যাচ্ছেন প্রধানমন্ত্রী\nতিন ঘন্টায় রাজধানীতে ৫৪ মিলিমিটার বৃষ্টি\nপাটুরিয়ায় পারাপারের অপেক্ষায় ৫ শতাধিক যানবাহন\nঅবৈধভাবে ক্ষমতা দখলের বিরুদ্ধে প্রধানমন্ত্রীর হুঁশিয়ারি\nকড়াইল বস্তির অগ্নিকাণ্ডে ক্ষতিগ্রস্তদের অনুদান দিয়েছে ডিএনসিসি\nনায়করাজ রাজ্জাকের মৃত্যুতে স্পিকারের শোক\nখালেদার গ্যাটকো মামলা লিভ টু আপিল খারিজ\nমোদির প্রতিশ্রুতিতে আমাদের ভরসা: প্রধানমন্ত্রী


আমেরিকার ষড়যন্ত্র ও ব্রেইন ওয়াশ – ইস্টিশন ব্লগ\nআমেরিকার ষড়যন্ত্র ও ব্রেইন ওয়াশ\nAuthor: কাঠমোল্লা Published Date: জুলাই ৭, ২০১৬\nকথা হচ্ছিল এক মুমিনের সাথে। তাকে জিজ্ঞেস করলাম- ঢাকার গুলশানে ছয়জন যুবক যে দেশী বিদেশী মিলিয়ে ২০ জন মানুষ হত্যা করল , সেটা কেন করল ? কারন তারা তো নিজেরাও মরবে সেভাবেই সেখানে আক্রমন করেছিল। অর্থাৎ এটা ছিল একটা আত্মঘাতী আক্রমন। তারা কেন এভাবে নিজেরা মরে কতকগুলো নিরীহ বিদেশীকে হত্যা করল ? মুমিনের উত্তর : এসবই আমেরিকার ষড়যন্ত্র ,তারা আমাদের দেশে ঘাটি করতে করতে চায় ভারত ও চীনকে শায়েস্তা করতে।\nআবার জিজ্ঞাসা: কিন্তু সেটা তো পরের কথা , এই ৬জন যুবক যারা নাকি উচ্চ বিত্ত পরিবারে জন্ম, যারা ইংরেজী মাধ্যমে পড়াশুনা করেছে অর্থাৎ তারা চৌকশ তারা কেন নিজেরা আত্মঘাতী হলো ? তাদের কি লাভ এতে ?\nউত্তর : এদেরকে সব ব্রেইন ওয়াশ করা হয়েছে।\nপ্রশ্ন : কি কথা বলে ব্রেইন ওয়াশ করা হলো যে তারা নিজেদের জীবন বিসর্জন দিল ?\nউত্তর : সেটা তো তাদেরকেই জিজ্ঞেস করতে হবে।\nপ্রশ্ন : এই ৬ জন ছিল শিক্ষিত , তাদেরকে আমেরিকা বলল , যে যাও রেষ্টুরেন্টে গিয়ে বিদেশীদেরকে হত্যা কর , আর তারা সাথে সাথেই হত্যা করতে চলে গেল ? বিষয়টা কি এত সোজা ?\nউত্তর : নিশ্চয়ই তাদেরকে এমন কথা বলা হয়েছে যাতে তারা এই হত্যা করেছে।\nপ্রশ্ন: কিন্তু তারা তো দেখি যারা কোরান থেকে আয়াত বলে নিজেদেরকে মুসলমান বলে প্রমান দিতে পেরেছে তাদেরকে ছেড়ে দিয়েছে , অর্থাৎ বোঝা যাচ্ছে , তারা ইসলামের নামে বিদেশী অর্থাৎ কাফের মেরেছে। তাহলে ?\nউত্তর : এসবই আমেরিকার ষড়যন্ত্র , তারাই এদেরকে ব্রেইন ওয়াশ করেছে।\nমুমিনের সেই একই কথা। কিন্তু বলতে পারল না কিভাবে ব্রেইন ওয়াশ করা হয়েছে , কোন মন্ত্র দিয়ে ব্রেইন ওয়াশ করা হয়েছে। খালি ব্রেইন ওয়াশ ব্রেইন ওয়াশ বলে বকতে লাগল। অগত্যা আমাকে থামতে হলো।\nএখন সবার কাছে আমার প্রশ্ন : এই ব্রেইন ওয়াশটা কি জিনিস ? আর কিভাবেই বা একজনকে ব্রেইনওয়াশ করা যায় ? আমেরিকা কি এমন কোন ব্রেইন ওয়াশ পদ্ধতি আবিস্কার করেছে যা দিয়ে যে কোন যুবককে ব্রেইন ওয়াশ করে আত্মঘাতী হামলা করতে প্ররোচিত করা যায় ?\n← খুঁজতে হবে জঙ্গীপাঠের উৎস – ১\n“ব্রেইনওয়াশ ”নিজের অভিজ্ঞতা থেকে →\nপ্রিয় অনিমেষ... 13 views | by রাহুল মল্ল


প্রকাশ্য মঞ্চ থেকে বিজেপির সঙ্গে 'সেটিং' এর আহ্বান মমতার। তাহলে কি বামেদেরদাবিই ঠিক?\nপ্রকাশ্য মঞ্চ থেকে বিজেপির সঙ্\n১০দিক২৪ ব্যুরোঃ আজ মেয়ো রোডে তৃণমূল ছাত্রপরিষদের প্রতিষ্ঠা দিবসে একটি সভা অনুষ্ঠিত হয়। যেখানে বক্তব্য রাখেন মমতা বন্দ্যোপাধ্যায়। এই সভায় প্রধান বক্তা হিসেবে উপস্থিত থেকে ছাত্র দের দাবি নিয়ে তেমন কিছু না বলে মূলত বাম এবং বিজেপিকেই আক্রমণের নিশানা করা হয়। সেখানে বিজেপির বিরুদ্ধে মুখ খুলতে গিয়ে বেফাঁস মন্তব্য করে ফেলেন মমতা। অন্তত রাজনৈতিক বিশ্লেষকরা এমনটাই মনে করছেন।\nএর আগে ২১ সে জুলাই সভায় মমতা অভিযোগ করেছিলেন যে বিজেপির বিরুদ্ধে মুখ খুললেই সিবিআই পাঠানো হচ্ছে। এবার আজ কের সভা তেও একই সুর তোলেন তিনি, কিন্তু তার বক্তব্যের শেষ লাইনেই বাঁধে বিতর্ক। তিনি এদিন বলেন, ‘‘নতুন করে আবার সিবিআই পাঠাতে পারে,নতুন করে আবার ইডি পাঠাতে পারে, আমাদের কোনও যায় আসে না৷ হাতে এজেন্সি আছে বলে যা ইচ্ছে করতে হবে৷ আমার হাতেও তো অনেক কেস আছে কিন্তু আমি তো আজ পর্যন্ত করিনি কিছু৷’’\nআর এতেই উঠেছে বিতর্ক। অনেক দিন ধরেই বামেরা দাবি তুলছিল, যে তৃণমূল বিজেপি 'সেটিং' করে চলছে। নিজেদের দুর্নীতি কে একে অপরের বিরুদ্ধে হাতিয়ার করে মূলত ভেতরে ভেতরে হাত মিলিয়ে চলছেন তারা, এমন ই অভিযোগ আসছিল। এবার প্রকাশ্যে মমতা বন্দ্যোপাধ্যায়ের মন্তব্যে পরিষ্কার হল, যে সরকারের হাতে বিজেপির বিরুদ্ধে অনেক কেস থাকা সত্বেও এখন ও পর্যন্ত সরকার তাদের বিরুদ্ধে কোন সদর্থক ভূমিকা নেয়নি। আর এতেই আবার উস্কে দিল বিতর্ক, তাহলে, বামাদের তোলা তৃণমূল বিজেপি 'সেটিং' এর তত্ব কি ঠিক ছিল? উঠছে প্রশ্ন।


বিএনপি এখন মুক্তিযুদ্ধে পরাজিত অপশক্তির মুখপাত্র: ওবায়দুল কাদের – বিজয় টিভি\nবিএনপি এখন মুক্তিযুদ্ধে পরাজিত সাম্প্রদায়িক অপশক্তির মুখপাত্রে পরিণত হয়েছে বলে মন্তব্য করেছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।\nআজ বৃহস্পতিবার বিকেলে বাংলাদেশ সড়ক পরিবহন করপোরেশনের (বিআরটিসি) প্রধান কার্যালয়ে জাতীয় শোক দিবসের আলোচনা সভায় ভার্চ্যুয়ালি যুক্ত হয়ে একথা বলেন তিনি।\nআওয়ামী লীগ নাকি মুক্তিযুদ্ধের চেতনাকে বিশ্বাস করে না- বিএনপি নেতাদের এমন বক্তব্য প্রসঙ্গে ওবায়দুল কাদের বলেন, তাদের এ বক্তব্য নিজেদের স্বাধীনতা বিরোধী চরিত্রকে জনগণের কাছে আবারও স্পষ্ট করে তুলেছে। বিএনপি নেতাদের বক্তব্য শুনলে মনে হয় তারা পোস্ট-কোভিড জটিলতার মতো মুক্তিযুদ্ধে পরাজিত অপশক্তির সঙ্গে থেকে এবং রাজনীতি করে মুক্তিযুদ্ধের চেতনা বিষয়ক জটিলতায় ভুগছে।\nবিএনপি পরাজিত অপশক্তির স্বার্থ রক্ষার রাজনীতি করতে গিয়ে এখন নিজেদের পরিচয় এবং অবস্থানও ভুলে গেছে বলে মনে করেন মন্ত্রী।\nওবায়দুল কাদের বলেন, ভুতের মুখে রাম রাম ধ্বনির মতো বিএনপি নেতারা আজ মুক্তিযুদ্ধের চেতনার কথা বলছেন, ন্যুনতম লজ্জা থাকলে তারা এসব কথা বলতেন না।\nতিনি বলেন, আপনারাই এদেশে মুক্তিযুদ্ধের পরাজিত শক্তিকে রাজনীতি করার সুযোগ করে দিয়েছেন। আপনারাই রক্তমূল্যে অর্জিত স্বাধীন দেশের পতাকা পরাজিত শক্তির গাড়িতে ওড়ানোর সুযোগ করে দিয়েছিলেন। কোথায় ছিল তখন আপনাদের এই বহুরূপী চেতনা? মুক্তিযুদ্ধের চেতনাকে পদে পদে ভূলুণ্ঠিত করে আজ সাধু সাজার অপচেষ্টা জনগণ মেনে নেবে না।\nওবায়দুল কাদের বলেন, গণতন্ত্রের নামে লুটপাট তন্ত্রই বিএনপির লক্ষ্য। মুখোশের আড়ালে বিএনপির বিকৃত মুখচ্ছবি এখন জনগণের কাছে স্পষ্ট, জনগণ ছদ্মবেশী বেনিয়া-চেতনাধারীদের আর রাষ্ট্রীয় ক্ষমতায় দেখতে চায় না। মুক্তিযুদ্ধের চেতনা ধ্বংসকারী বিএনপি এখন কথামালা দিয়ে আওয়ামী লীগের মুক্তিযুদ্ধের চেতনাকে প্রশ্নবিদ্ধ করতে চায়?\nবিআরটিসি একটি রাষ্ট্রীয় প্রতিষ্ঠান, গাড়ির চাকা চলার সঙ্গে এর আয়ের সম্পর্ক। দীর্ঘদিন গাড়ি বন্ধ ছিল, তাই প্রতিষ্ঠানটির চেয়ারম্যানকে উদ্দেশ্য করে তিনি বলেন, একটি পরিকল্পনা তৈরি করে আপদকালীন সময়ে যেন এসব সমস্যার সমাধান হয় তা মন্ত্রণালয়ে জমা দিতে হবে। বিআরটিসিকে লাভের ধারায় ফিরিয়ে আনতেও সংশ্লিষ্টদের নির্দেশ দেন তিনি।\nবিআরটিসির কর্মকর্তা-কর্মচারীদের উদ্যোগে আয়োজিত এই ভার্চ্যুয়াল আলোচনা সভায় সংযুক্ত ছিলেন সড়ক পরিবহন ও মহাসড়ক বিভাগের সচিব মো. নজরুল ইসলাম, বিআরটিসির চেয়ারম্যান মো. তাজুল ইসলাম প্রমুখ।


বিজ্ঞানের আলোকে : মানব-প্রজনন – Bangla Books । বাংলা বই\nবাইবেল কোরআন ও বিজ্ঞান : ড. মরিস বুকাইলি বিজ্ঞানের আলোকে : মানব-প্রজনন\nএই আলোচনা অবতারণার উদ্দেশ্য এই যে, এর দ্বারা আমরা নতুন কোন থিওরি বা তত্ত্ব জানাতে চাই। বরং, এই আলোচনার দ্বারা একটি সত্যই তুলে ধরতে চাই, সপ্তম শতাব্দীতে অবতীর্ণ কোরআনে মানব-প্রজনন সম্পর্কে এমন সব তথ্য ও ধারণা প্রদান করা হয়েছে যা সর্বাধুনিক বিজ্ঞানের কষ্টিপাথরেও বাস্তব এবং সঠিক বলে প্রমাণিত হচ্ছে। এ কথা সবারই জানা কোন থিওরি বা তত্ত্ব সাধারণ নিয়মানুসারেই পরিবর্তনশীল। সে কারণে শুধু তত্ত্বগত জ্ঞান সম্বল করে ও শুধু তাত্ত্বিক দৃষ্টিভঙ্গি নিয়ে বিজ্ঞানের কোন বিষয়ে হাত দেয়ার অর্থ অসংখ্য তত্ত্বের জালে জড়িয়ে পড়ে দিশাহারা হওয়া। তাছাড়া, এখন যে তত্ত্ব সঠিক বলে বিজ্ঞানে পরিগৃহীত হচ্ছে, কাল সেই তত্ত্ব ভিত্তিহীন বা অকেজো বলে প্রমাণিত ও পরিত্যক্ত হওয়া বিচিত্র কিছু নয় বিজ্ঞানের ক্ষেত্রে।\nমূলত, বিজ্ঞানের তথ্য-উপাত্ত দিয়ে কোনকিছুর তুলনামূলক বিচার-বিশ্লেষণ করতে গেলে সর্বাগ্রে প্রয়োজন পড়ে এমনসব তথ্য ও উপাত্তের যা অপরিবর্তনীয়। শুধু তাই নয়, সেইসব তথ্য এমন হওয়া আবশ্যক যেন প্রয়োজনে বাস্তবেও সেগুলোর কার্যকর প্রমাণ দাখিল করা যেতে পারে। প্রতিষ্ঠিত তথ্য-প্রমাণের আলোকে কোনকিছু তুলনামূলক বিচার-বিশ্লেষণের এটাই হচ্ছে সর্বোত্তম পদ্ধতি।\nযাহোক, মানুষের জন্ম তথা মানব-প্রজননের কাজটা বিশেষ কতকগুলো দৈহিক প্রক্রিয়া ও পদ্ধতির মাধ্যমে চালু রয়েছে। সর্বাধুনিক বৈজ্ঞানিক পরীক্ষা ও গবেষণায় এসব প্রক্রিয়া ও পদ্ধতি শনাক্ত ও বিশ্লেষিত করাও সম্ভব হয়েছে। এভাবেই বিজ্ঞান এখন জানিয়ে দিচ্ছে যে, মানব-প্রজননের সূচনা ঘটে নারীর ফেলোফিয়ন টিউবে (ডিম্বাশয় থেকে বহির্গত নালী)–ডিম্বাণুর উর্বরতাপ্রাপ্তির মাধ্যমে।\nএই ডিম্বাণুটি দুই ঋতুস্রাবের মধ্যবর্তী সময়ে নারীর ডিম্বকোষ থেকে স্খলিত হয়। এই ডিম্বাণুটিকে উর্বরতা প্রদান করে থাকে পুরুষের শুক্রকীট–যা মূলত একটি জীবকোষ। যৌনমিলনের কালে পুরুষ কর্তৃক নিঃসৃত এক কিউবিক সেন্টিমিটার পরিমাণ বীর্যে এরকম কোটি কোটি শুক্রকীট অবস্থান করে। কিন্তু নারীর ডিম্বাণুকে উর্বরতা প্রদান করে একটিমাত্র শুক্রকীট। অর্থাৎ, পুরুষ-নিঃসৃত বীর্যের মধ্যস্থিত শুধু একটি একক জীবকোষই নারীকে গর্ভবতী করে থাকে। অন্যকথায়, যৌনমিলনের কালে স্খলিত বীর্যের ক্ষুদ্রাতিক্ষুদ্র এক অণু-ভগ্নাংশই নারীর ডিম্বাণুকে উর্বরতা প্রদানের জন্য তথা নারীকে গর্ভবতী করার জন্য যথেষ্ট।\nএই যে পুরুষের বীর্য, যা থেকে নারীর গর্ভাধারণ হয়ে থাকে, সেই বীর্য তৈরি হয় পুরুষের অণ্ডকোষে। সেখানে এই বীর্য তৈরির ব্যবস্থা যেমন রয়েছে; তেমনি সেখানে সেই বীর্য মওজুদ রাখার জন্যও রয়েছে বিশেষ-ব্যবস্থা। শুধু তাই নয়, প্রয়োজনে সেই বীর্য সেখান থেকে বেরিয়ে আসার জন্যও রয়েছে। নির্দিষ্ট নালিপথ। যৌনমিলনের পরিণতিতে পুরুষের বীর্য এই নালিপথ দিয়ে বেরিয়ে আসে তার মওজুদ অবস্থান থেকে বেরিয়ে আসার পথে সংশ্লিষ্ট বিভিন্ন গ্ল্যান্ডের বহুবিধ তরল পদার্থের সঙ্গে তা সংমিশ্রিত হয়।\nঅবশ্য, এসব গ্ল্যান্ড-নিঃসৃত তরল পদার্থের কোনটাতেই নারীর ডিম্বাণুকে নিষিক্ত করার বা উর্বরতা প্রদান করার মত কোনও উপাদান থাকে না। নারীর ডিম্বাণু নিষিক্ত হয় শুধু পুরুষের অণ্ডকোষ-নিঃসৃত শুক্রকীটের দ্বারাই। তবে অপরাপর গ্ল্যান্ড-নিঃসৃত পদার্থসমূহ সংশ্লিষ্ট শুক্রকীটটিকে এমনভাবে নারীর ডিম্বাণুর নাগালে পৌঁছাতে সহায়তা করে যার ফলে ডিম্বাণুটি সহজেই নিষিক্ত হয়, হয় উর্বরতাপ্রাপ্ত। প্রকৃতপক্ষে, পুরুষের বীর্য হচ্ছে এমন একটি তরল পদার্থ যাতে রয়েছে শুক্রকীট ছাড়াও অন্যবিধ তরল পদার্থের সংমিশ্রণ। এভাবে পুরুষবীর্যের সহায়তায় উর্বরতাপ্রাপ্তির পর নারীর ডিম্বাণুটি ফেলোপিয়ন টিউবের মাধ্যমে জরায়ুগর্ভে নীত হয়। এই নীত হওয়ার সময় থেকেই শুরু হয় উর্বরতাপ্রাপ্ত ডিম্বাণুতে প্রবেশকারী শুক্রকীট তথা একক জীবকোষের বিভক্তির কর্মধারা। এরপর উর্বরতাপ্রাপ্ত ডিম্বাণুবাহী ওই শুক্রকীটটি আক্ষরিক অর্থেই ‘রোপিত’ হয় জরায়ুগর্ভের শ্লৈষ্মিক ঝিল্লি ও পেশীর মধ্যে। পরবর্তী পর্যায়ে এদেরই সমবায়ে গঠিত হয় গর্ভফুল।\nএভাবে নারীর গর্ভাধানের পর ভ্রণটি যখন খালি চোখে দেখার মত পর্যায়ে পৌঁছায়, তখন তার অবস্থা দাঁড়ায় অতিক্ষুদ্র একখণ্ড মাংসপিণ্ড ৪ আলাদা করে বুঝবার মত আর কোন অঙ্গের অস্তিত্ব তখন সেখানে থাকে না। এই অবস্থায় সেই ক্ষুদ্রাতিক্ষুদ্র মাংসপিণ্ডটি ক্রমান্বয়ে সেখানে বৃদ্ধিপ্রাপ্ত হতে থাকে। এরপর বিভিন্ন পর্যায় অতিক্রম করে সেই আকার-অবয়বহীন মাংসপিণ্ডটি একসময় ধারণ করে মানবাকৃতি।\nঅবশ্য, প্রাথমিক পর্যায়ে ভ্রূণের কোন কোন অঙ্গ বিশেষত মাথাটি বাকি দেহের তুলনায় বৃহদায়তন হয়ে থাকে। পরে অবশ্য মাথার আয়তন হ্রাস পায় এবং একসময় সেই ভ্রূণটি প্রাণবাহী দেহ-কাঠামোর রূপ পরিগ্রহ করে। এভাবে ক্রমান্বয়ে সেই প্রাণবাহী ভ্রূণটি একে একে লাভ করে মাথার খুলি, মাংসপেশী, রক্তসংবাহী শিরা-উপশিরা, নাড়ীভূঁড়ি ইত্যাদি।\nমোটামুটিভাবে, এই হচ্ছে মানব-প্রজনন-সংক্রান্ত আধুনিক বিজ্ঞানের পরীক্ষা-নিরীক্ষা ও গবেষণাজাত তথ্য যা একাধারে সুপ্রমাণিত ও সুপ্রতিষ্ঠিত; এবং মানব-প্রজননের এই ধারা অপরিবর্তনীয়ভাবেই অব্যাহত রয়েছে।\nমানব-প্রজনন সম্পর্কে আধুনিক বিজ্ঞানের সুপ্রমাণিত ও সুপ্রতিষ্ঠিত তথ্য উপাত্ত উপরে তুলে ধরা হয়েছে। এবারে আমরা ওইসব তথ্য-উপাত্তের সঙ্গে কোরআনে বর্ণিত মানব-প্রজনন-সংক্রান্ত বাণী ও বক্তব্যের তুলনামূলক বিচার পর্যালোচনা শুরু করা যায়।\nকোরআনে মানব-প্রজনন সম্পর্কে যেসব বাণী (আয়াত) রয়েছে, আলোচনার সুবিধার্থে সেগুলোর মূলবক্তব্য প্রথমেই সংক্ষেপে তুলে ধরা হচ্ছে। যথা :\n(১) নারীর ডিম্বাণুকে উর্বরতা প্রদানের জন্য প্রয়োজন পুরুষ-বীর্যের এক ক্ষুদ্র অণু-ভগ্নাংশ;\n(২) পুরুষের বীর্য বিভিন্ন উপাদানে পরিগঠিত এক সংমিশ্রিত তরল পদার্থ\n(৩) উর্বরতাপ্রাপ্ত ডিম্বাণুর রোপণ-প্রক্রিয়ার কাজটি ঘটে জরায়ুতে; এবং\n(৪) জরায়ুগর্ভে ভ্রূণের নানা বিবর্তনক্রিয়া সাধিত হয়।\nসামান্যতম বীর্য : শুক্রকীট\n“(আল্লাহ) গঠন করিয়াছেন মানুষকে সামান্যতম পরিমাণ (শুক্র) হইতে।”–সূরা ১৬ (নহল), আয়াত ৪ :\nএই একই বক্তব্য কোরআনে উচ্চারিত হয়েছে মোট এগারোবার। এসব আয়াতে যে আরবী শব্দটি ব্যবহৃত হয়েছে, সেই ‘নুৎফা’ শব্দের অনুবাদ এখানে করা হয়েছে ‘সামান্যতম পরিমাণ শুক্র’। মূলত, এই আরবী শব্দটি দ্বারা যা বুঝানো হয়েছে, তার সঠিক অর্থ ও ভাবপ্রকাশকারী কোনও শব্দ আমাদের জানা নেই। কোন কোন অনুবাদক এই ‘নুৎফা’ শব্দের অর্থ করেছেন ‘একবিন্দু’। আরবী যে ক্রিয়াপদ থেকে এই শব্দটি (নুৎফা) এসেছে তার মর্মার্থ হল : ফোঁটা ফোঁটা করে চুয়ানো (টু ড্রিবল, টু ট্রিকল)। কোন পাত্র থেকে তরল কিছু ঢেলে ফেলে দেয়ার শেষপর্যায়ে সেই পাত্র থেকে সেই তরল পদার্থের যেমন কিছু চুঁইয়ে পড়ে, তেমনি। অন্যকথায়, ‘নুৎফা’ হল ‘অতি সামান্যতম পরিমাণ তরল পদার্থ’। এই শব্দের দ্বিতীয় অর্থ ‘এক ফোঁটা পানি’। এইক্ষেত্রে এই শব্দটির দ্বারা বুঝানো হয়েছে, বীর্যের এক ক্ষুদ্রাতিক্ষুদ্র অণু-ভগ্নাংশ’। কেননা, কোরআনের অপর এক আয়াতে এই ‘নুৎফা’ শব্দটিকে ‘বীর্য’ (আরবী ‘মনি’ : চলতি বাংলায়ও ‘মনি’ শব্দটি ‘বীর্য’ অর্থেই চালু রয়েছে) শব্দের সঙ্গে যুক্তভাবে ব্যবহার করা হয়েছে। যথা :\n“সে (মানুষ) কি সেই অতি সামান্যতম শুক্র ছিল না–যাহা সজোরে নির্গত/নিক্ষিপ্ত হইয়াছিল?”–সূরা ৭৫ (কিয়ামাহ্), আয়াত ৩৭ :\nএখানে কোরআন সুস্পষ্ট ভাষায় ব্যক্ত করছে যে, নারীর ডিম্বাণু নিষিক্ত করার ব্যাপারটা যোনিতে নিক্ষেপিত পুরুষ-বীর্যের পরিমাণের উপরে আদৌ নির্ভরশীল নয়, আধুনিক টেস্ট টিউবে সন্তান উৎপাদনেও বিষয়টা প্রমাণিত। কোরআনের এই বক্তব্য আমাদের আলোচ্য পর্যালোচনার জন্য সবিশেষ গুরুত্বপূর্ণ। কেননা, প্রজননের ক্ষেত্রে কোটি কোটি শুক্রকীটধারী পুরুষ-বীর্যের এই অণু-ভগ্নাংশ অর্থাৎ শুধু শুক্রকীট বা একক জীবকোষ এবং তার ভূমিকা মোটেও খালি চোখে দেখার ব্যাপার নয়। অতীতে পুরুষের বীর্যের এই জীবন্ত জীবকোষ বা শুক্রকীট ও তার ভূমিকা-সম্পর্কে মানুষ আদৌ অবহিত ছিল না। ফলে, এই আয়াতের অর্থ ও ব্যাখ্যায় অনেকে বিষয়টা শুধু যে গুলিয়ে ফেলেছেন, তাই নয়, এ সম্পর্কে তাঁরা যে ধারণা দেয়ার প্রয়াস পেয়েছিলেন, তাও ছিল বিভ্রান্তিকর।\nএ কথা সবার জানা যে, পুরুষ-বীর্যে শুক্রকীটের অস্তিত্ব আবিস্কৃত এবং তার ভূমিকা সনাক্ত করা হয়েছে–এই কিছুদিন আগে, সপ্তদশ শতাব্দীর গোড়ার দিকে। অথচ, তখনও হাজার বছর আগে সপ্তম শতাব্দীর কোরআন এ সম্পর্কে সঠিক তথ্য ঘোষণা করেছে এবং একান্ত আধুনিক যুগে এসে শুধু বিজ্ঞানের গবেষণায় তা সত্য বলে প্রমাণিত হয়েছে। মূলত, শুক্রকীট এতই সূক্ষ্ম যে, খালি চোখে তা দেখার আশা করা বাতুলতা মাত্র। শক্তিশালী অণুবীক্ষণ যন্ত্রের সাহায্যে শুক্রকীটের যে আকার-আয়তন পাওয়া গেছে, তা এক মিলিলিটারের সহস্র ভাগের এক ভাগ মাত্র। এই ক্ষুদ্রাতিক্ষুদ্র অতিসূক্ষ্ম শুক্রকীটই হচ্ছে, বীর্যের মূল উপাদান বা সারভাগ।\nএই অণুবিন্দু পরিমাণ শুক্রকীটের সঙ্গে থাকে ডি. এন. এ. টেপ (আধুনিক বিজ্ঞান আবিস্কৃত এক ধরনের এসিড যার ভূমিকা হল কোনকিছু পরিবহন করা)। এই ডি. এন. এ. টেপের দ্বারাই পিতার ‘জিন’ ভ্রূণ তথা সন্তানের মধ্যে চালিত হয়। এবং এভাবে পিতৃ-জিন এবং (ডিম্বাণুর মাধ্যমে পরিবাহিত) মাতৃ জিন সম্মিলিতভাবে গঠন করে শিশুর ভবিষ্যৎ। একেই সাধারণ ভাষায় বলা হয়ঃ ‘বংশগত উত্তরাধিকার’।\nপুরুষের প্রজনন-সেলের (শুক্রকীট) মধ্যস্থিত জিন এবং নারীর প্রজনন কোষের (ডিম্বাণু) মধ্যস্থিত জিন যৌথভাবে নির্ধারণ করে গর্ভস্থ শিশুর চারিত্রিক বৈশিষ্ট্য। আমরা জেনেছি, প্রজননের কাজ শুরু হওয়ামাত্রই জিন-বহনকারী শুক্রকীটের মাধ্যমেই নির্ধারিত হয়ে যায় গর্ভস্থ সন্তান ছেলে হবে, না মেয়ে হবে।\nশুক্রকীট যদি হেমিক্রোমোজম ‘ওয়াই’ হয়, তবে সন্তান হবে পুত্র; আর তা যদি ‘এক্স’ হয়, তবে হবে কন্যা। এ পর্যায়ে কারো পক্ষেই নির্ধারণ করার উপায় যে, গর্ভস্থ সন্তান পুত্র হবে না কন্যা হবে। কেননা, বীর্যের সঙ্গে কোটি কোটি শুক্রকীট নিক্ষিপ্ত হয় যোনিগর্ভে। কিন্তু ভাগ্যক্রমে শুধু শুক্রকীট নারীর ডিম্বাণুতে অনুপ্রবেশে সক্ষম হয়, বাকিগুলো বরণ করে ব্যর্থতা বা মৃত্যু। ডিম্বাণুতে অনুপ্রবেশকারী শুক্রকীটটি যদি ‘এক্স’ হেমিক্রোমোজম হয়, তাহলে শিশুটি হবে কন্যা, আর তা যদি ‘ওয়াই’ হয় তাহলে সেই সন্তান হবে পুত্র। সুতরাং, দেখা যাচ্ছে, জন্মসূত্রে ঠিক সেই মুহূর্তেই শিশুর লিঙ্গ নির্ধারিত হয়ে যায়, যে মুহূর্তে পুরুষের বীর্যস্থ কোটি কোটি শুক্রকীটের মধ্যথেকে একটিমাত্র শুক্রকীট নারীর ডিম্বাণুতে অনুপ্রবেশ ঘটে।\nতাছাড়া, যোনিগর্ভে নিক্ষেপিত পুরুষ-বীর্যের পরিমাণের তুলনায় সেই শুক্রকীটটি যে অণুবিন্দু ভগ্নাংশের চেয়ে ক্ষুদ্রাতিক্ষুদ্র সূক্ষ্ম, সে কথা তো আগেই বলা হয়েছে। অবশ্য, ভ্রূণ-সৃষ্টির পর নির্ধারিত একসময় আন্দ্রা সোনোগ্রাফিক স্ক্যানিং-এর মাধ্যমে গর্ভস্থ সন্তান পুত্র না কন্যা? বিজ্ঞান তা এখন জানাতে সক্ষম। তবুও, শুক্রকীট কর্তৃক ডিম্বাণু নিষিক্ত হওয়ার আগেপর্যন্ত কারোপক্ষেই সন্তানের লিঙ্গ-পরিচয় জানা সম্ভব নয়। এই পটভূমিকায়ই কোরআন চ্যালেঞ্জ জানিয়েছে যে, গর্ভের সন্তান পুত্র হবে না কন্যা হবে, একমাত্র আল্লাহ্ ছাড়া তা আর কেউ জানে না। এদিকে এই অণুবিন্দু ভগ্নাংশের চেয়েও ক্ষুদ্রাতিক্ষুদ্র শুক্রকীটের সঙ্গে পরিবাহিত হয়ে থাকে সেই জিন–যা সন্তানের লিঙ্গ নির্ধারণের পাশাপাশি নির্ধারণ করে দেয় সেই সন্তানের গড়ন, ভবিষ্যৎ চেহারা এবং তার চারিত্রিক বৈশিষ্ট্যও! এই কথাটাই কোরআনের নিমোক্ত আয়াতে অত্যন্ত পরিষ্কার করে বলে দেয়া হয়েছেঃ\n“এক অণুবিন্দু পরিমাণ তরল পদার্থ হইতে (আল্লাহ) তাহাকে গঠন করেন (সুষম মাত্রায়), এবং নির্ধারণ করিয়া দেন তাহার নিয়তি।”।–সূরা ৮০ (আবাসা), আয়াত ১৯ :\n“খালাকা” শব্দের সাধারণ প্রচলিত অর্থ ‘সৃষ্টি করা’। কিন্তু তার আদি-অর্থ ধরে নিয়েই এখানে ‘খালাকা’ শব্দের তরজমা করা হলো—’সুষম মাত্রায় গঠন করা’ কিংবা ‘নির্মাণ করা’ অথবা ‘সৌষ্ঠব দান করা’।\nকোরআনের এই আয়াতে বলা হয়েছে যে, পিতৃবীর্যের মধ্যস্থিত শুক্রকীটের দ্বারা ডিম্বাণু নিষিক্ত হওয়ার মুহূর্তেই শিশুর নিয়তি বা ভাগ্য নির্ধারিত হয়। বিজ্ঞানও জানাচ্ছে, পিতৃবীর্যের মধ্যস্থিত শুক্রকীট নির্ধারণ করে সন্তানের লিঙ্গ এবং ডিম্বাণু নিষিক্ত হওয়ার মুহূর্ত থেকে পিতৃ ও মাতৃ জিন-এর ক্রিয়া-প্রক্রিয়ায় পরিগঠিত হতে শুরু করে সন্তানের চেহারা, চারিত্রিক বৈশিষ্ট্য প্রভৃতি। এভাবেই সন্তান লাভ করে তার বংশগত উত্তরাধিকার। আর একইভাবে জিন-এর মাধ্যমে প্রাপ্ত জীবাণীশক্তি, আয়ুষ্কাল, স্বাস্থ্য, ভালমন্দ, গুণাগুণ সবমিলিয়ে নির্ধারিত হয় সন্তানের নিয়তি অর্থাৎ তার ভাগ্য বা ভবিষ্যৎ। সুতরাং, স্বীকার করতেই হবে, আধুনিক বিজ্ঞানের সর্বাধুনিক আবিষ্কার বিশেষত জিন–সম্পর্কিত প্রাপ্ত-তথ্য আর কোরআনের বাণীতে উপস্থাপিত বক্তব্যের মিল-মিছিল শুধু বিস্ময়কর নয়, অনুসন্ধিৎসু সকলের জন্য দৃষ্টি আকর্ষণীয়ও বটে।


তাসকিন-সানির পর নতুন টার্গেট মাশরাফি! – আওয়ার নিউজ\nতাসকিন-সানির পর নতুন টার্গেট মাশরাফি!\nএশিয়া কাপের আসরের পর থেকে বাংলাদেশের শক্তিশালী দুই বোলারের দিকে নজর পড়ে ভারতের। যার বলিদান তাদের দিতে হল। আরাফাত সানির বোলিং অ্যাকশন অবৈধ হলেও হতে পারে কিন্তু তাসকিনের ব্যাপারে ঘোরতর সন্দেহ রয়েছে এবং আইসিসি যেভাবে পদক্ষেপ নিয়ে কাজ করেছে সেটাও প্রশ্নবিদ্ধ!\nএবার মনে হয় তাদের আগামী নিশানা টাইগার ক্যাপ্টেন মাশরাফির উপর! তারা জানে গত দেড়বছর ধরে বাংলাদেশের যে পরিবর্তন হয়েছে তার মূলে আমাদের ক্রিকেট দলের সেনাপতি মাশরাফি বিন মুর্তজা। আর তাই তাকে যদি সমালোচনা ও চাপের মাঝে রাখা যায় তাহলে বাংলাদেশের পারফরম্যান্স অবশ্যই খারাপ হবে। তাই ভারতীয়দের এখন নতুন টার্গেট মাশরাফি বিন মর্তুজা। সে দেশের মিডিয়া ফলাও করে প্রচার করছে যে গতকাল মাশরাফির জন্য দল হেরেছে। মাশরাফির ভুল সিদ্ধান্তের খেসারত দিতে হয়েছে বাংলাদেশ দলকে। যা আজ বাংলাদেশের বেশিরভাগ গণমাধ্যমে ফলাও করে প্রচার করা হয়েছে।\nগতকাল খেলার শেষে এক পর্যায়ে সুনীল গাভাস্কার বলেন, দলে মাশরাফির ভূমিকা কি? অজিদের বিপক্ষে সে একটি ওভার বল করেছে। ব্যাট করার প্রয়োজন হয়নি তার। তাহলে সে দলে কেন? অধিনায়কত্ব? ঠিক আছে,কিন্তু সে সঠিকভাবে তার দায়িত্ব পালন করতে পারেনি, খুবই অর্ডিনারি।\nটাইগারদের দলপতিকে নিয়ে এমন সমালোচনায় মেতে উঠা গাভাস্কার ভারতকে নেতৃত্ব দিয়ে কতটুকু সফল ছিলেন!\nগাভাস্কার ভারতকে নেতৃত্ব দিয়েছেন ওয়ানডেতে গাভাস্কার ৩৭ ম্যাচে ভারতকে নেতৃত্ব দিয়ে দলকে জেতাতে পেরেছিলেন ১৪ ম্যাচে। আর তার নেতৃত্বে ভারত হেরেছিল ২১টি ম্যাচে। বাকি দুইটি ম্যাচে কোনো ফল আসেনি। যেখানে তার সাফল্যের হার শতকরা ৪০। পক্ষান্তরে মাশরাফি ওয়ানডেতে টাইগারদের ২৮ ম্যাচে নেতৃত্ব দিয়েছেন। তাতে লাল-সবুজরা জিতেছে ২০ ম্যাচে আর হেরেছে মাত্র ৮টি ম্যাচে। এখানে ম্যাশের সফলতার হার শতকরা ৭১.৪২। টাইগারদের ২১টি টি-টোয়েন্টি ম্যাচে মাশরাফি নেতৃত্ব দিয়েছেন। তার মাঝে ৯টি ম্যাচেই শেষ হাসি বাংলাদেশের। মাশরাফির অধীনে ১১টি ম্যাচ হারলেও ম্যাশের সফলতার হার শতকরা ৪৫।\nমাশরাফি বাংলাদেশের সর্বকালের সেরা অধিনায়ক এটা বলার কোন অপেক্ষা রাখে না। তার মত আরেকজন আগামী এক শতাব্দীতে ফিরে আসবে কিনা জানা নেই। তবে তাকে নিয়েও ষড়যন্ত্র এদেশের মানুষ কখনও মেনে নিবে না।\nখেলা Comments Off on তাসকিন-সানির পর নতুন টার্গেট মাশরাফি! সংবাদটি প্রিন্ট করুন\n« ভোট যেখানেই পড়ুক, জয়ী হবে আ.লীগ (পূর্বের সংবাদ)\n(পরের সংবাদ) ভোট দিতে বাধা দেওয়ায় আ.লীগ কর্মীকে কুপিয়েছে ভোটাররা »


প্রসব বেদনা, ১৯৭১: হুমায়ূন আহমেদ: এক চোখে জল, এক চোখে পানি\n'কালের কন্ঠ' নামের একটা দৈনিকের প্রথম সংখ্যায় হুমায়ূন আহমেদ 'বৈরী স্বর' নামের একটা লেখা লিখেছেন। তিনি লেখার এক জায়গায় গভীর বেদনা প্রকাশ করেছেন। তাঁর এই বেদনা আমাকে ছুঁয়ে যায়, হুমায়ূন আহমেদের দেখাদেখি এক চোখে জল এক চোখে পানি চলে আসে!\n...আমি কোন উপায় না দেখে আমার ছোট ভাই জাফর ইকবালকে নিয়ে শর্ষিনার পীর সাহেবের মাদ্রাসায় গেলাম, যদি সেখানে লুকিয়ে থাকা যায়।\n...শর্ষিনার পীর সাহেব আমাদের দুই ভাইকে আশ্রয় দিলেন না। সংগত কারণেই শর্ষিনার পীর সাহেবের স্বাধীনতার পদক প্রাপ্তিটা আমার বুকে বিষমাখা তীরের মতো বিঁধল।"\nখারাপ, খুব খারাপ! শর্ষিনার পীর সাহেব কাজটা মোটেও ভালো করেননি! কিন্তু শর্ষিনার পীর সাহেবের বিরুদ্ধে এমন কোন অন্যায়ের (যা প্রচলিত আইনে শাস্তিযোগ্য অপরাধ) প্রমাণ না থাকলে তাঁকে কাঠগড়ায় উঠাবার যো নাই। তবে কিছু অন্যায় আছে যার জন্য একরাশ ঘৃণা ছুঁড়ে দিতে কোন সমস্যা নাই। আমি শর্ষিনার পীর সাহেবের প্রতি একরাশ ঘৃণা বর্ষণ করি!\nআমারও তখন কাঁদতে ইচ্ছা করছিল। আমার আবার একটা অসুখ আছে, কারও কান্না দেখলে হুদাহুদি কাঁদতে ইচ্ছা করে, তহবন ভিজে যায়। লোকজনকে অবশ্য বলে বেড়াই চোখে পোকা পড়েছে। চোখ থেকে পোকাটা বের করে দেখি, বইটার দাম ৪০০ টাকা! এই দামে বইটা কেনা হলো না- বইটা পড়ে আরও খানিকটা কাঁদার সুযোগ হলো না, আফসোস, তহবনটা শুষ্কই থাকল!\nহুমায়ূন আহমেদ কান্নাকাটিটা একটু কমিয়ে মুক্তিযুদ্ধের বইটার দাম কমিয়ে রাখলে আমাদের মতো আমজনতার সুবিধা হতো। এটা কঠিন কোন কাজ ছিল না। প্রকাশককে বললেই হতো, বইটার দাম অর্ধেক রাখেন, আপনার লোকসান হলে আমি দেখব। তাঁর শত-শত বইয়ের কোটি-কোটি টাকার খেলা থেকে অন্তত এই একটা বইয়ের জন্য আমাদের এমন আবদার, মামা বাড়ির আবদার হবে বলে আমি মনে করি না।\nমূল প্রসঙ্গে ফিরে যাই, শর্ষিনার পীর সাহেব খতরনাক অন্যায় করেছেন এতে কোন সন্দেহ নাই। আর হুমায়ূন আহমেদ, তিনি কী করেছেন? মাওলানা মান্নানের দৈনিক 'ইনকিলাব', পূর্ণিমায় বছরের পর বছর ধরে লিখে গেছেন। অন্যদের কথা জানি না কিন্তু তখন আমার নিজের কাছে মনে হতো দাঁড়াবার আর কোন জায়গা নাই।\nজাহানারা ইমাম তাঁকে বারংবার অনুরোধ করেছিলেন, এখানে না লিখতে। এতে হুমায়ূন আহমেদের গাত্রদাহ না হলেও আমাদের হয়। হুমায়ূন আহমেদকে নিশ্চয়ই মন করিয়ে দিতে হবে না মাওলানা মান্নান কতো বড়ো মাওলানা ছিলেন? তাহলে হুমায়ূন আহমেদ নামের মানুষটা এইসব মুক্তিযুদ্ধের আবেগ নিয়ে ফিচ ফিচ করে কান্না করেন কেন? কেন অন্তর্বাস ভিজিয়ে ফেলেন?\nঅপরাধ কার বড়ো, শর্ষিনার পীরের নাকি হুমায়ূন আহমেদের? কাকে কাঠগড়ায় দাঁড় করাব? শর্ষিনার পীরকে যেমন সম্ভব না তেমনি হুমায়ূন আহমেদকেও? কারণ বাংলাদেশের প্রচলিত আইনে এমন কোন নিষেধাজ্ঞা নাই যে, ইনকিলাব-পূর্ণিমায় লেখা যাবে না। কিন্তু হুমায়ূন আহমেদের মত লেখক যখন এই কাজটা করেন তখন এই প্রজন্মের কাছে মুক্তিযুদ্ধটা একটা খেলা ব্যতীত আর কিছুই মনে হয় না!\nএই দেশে কখনও-কখনও অনেক লেখক ক্ষিধার জ্বালায় তাঁর কলম বিক্রি দিতে বাধ্য হন। একজন আল মাহমুদ (একটা উদাহরণের জন্য নেয়া) যখন সংগ্রাম পত্রিকায় লেখেন তখন খুব দোষ হয়ে যায়, না? আমি তো আল মাহমুদের প্রতি দুঃখ বোধ করি, বেচারা! এই দেশে লেখকদের কাছ থেকে আমাদের প্রত্যাশা আকাশচুম্বি কিন্তু তাঁর জীবন ধারণের ভাবনা কারও নাই। লেখক নেংটি পরে উবু হয়ে লিখে যাবেন, আজিব!\nএ দিক দিয়ে ব্যতিক্রম হুমায়ূন আহমেদ, তাঁর কলম দিয়ে টাকা বের হয়। ক্ষিধার জ্বালায় না, তিনি কলম বিক্রি করেন অতি লোভের কারণে, সীমাহীন দুর্দান্ত লোভ! তাঁর যেমন ইনকিলাবে লিখতে কোন সমস্যা নাই তেমনি কালের কন্ঠেও। আই বেট, ভালো টাকা পেলে তিনি গোলাম আজমের পত্রিকায়ও লিখবেন।\nইনকিলাবের মাওলানা মান্নান এবং সুপুত্র সানবীরের গর্বিত পিতা কালের কন্ঠের আহমেদ আকবর সোবহান শাহ আলম, দু-জনেই, সাব্বির এবং ডাক্তার আলীম চৌধুরীকে খুনের অভিযোগে অভিযুক্ত।\nআমার মতে, নিরপেক্ষ দৃষ্টিতে বিচার করলে শাহ আলম নাকি মাওলানা মান্নান, কার অপরাধ লঘু এটা ভাবনার বিষয়।\nPosted by আলী মাহমেদ-ali mahmed at 06:28


Daily Shanguঈদে ছুটি কতদিন! - Daily Shangu ঈদে ছুটি কতদিন! - Daily Shangu\nলেখক : admin | প্রকাশ: ২০২০-০৭-১২ ১৮:০৯:৩০\nছুটির বিষয়ে জানতে চাইলে জনপ্রশাসন মন্ত্রণালয়ের অতিরিক্ত সচিব (বিধি অনুবিভাগ) মো. লাইসুর রহমান বলেন, ‘পুরো বছরের ছুটি যখন ঘোষণা করা হয়, ঈদের ছুটিও এর মধ্যে থাকে। ঈদুল আজহার ছুটি যেভাবে ঘোষণা করা আছে, সেভাবেই থাকবে।’\nসরকারি অফিসে সর্বোচ্চ ২৫ শতাংশ কর্মকর্তা-কর্মচারী উপস্থিত থাকতে পারবে। ঝুঁকিপূর্ণ, অসুস্থ কর্মচারী এবং সন্তানসম্ভবা নারীরা কর্মস্থলে উপস্থিত হওয়া থেকে বিরত থাকবেন বলেও সরকারের পক্ষ থেকে জানানো হয়। সেভাবেই এখন অফিস চলছে।


যে ৬ কারনে আপনি হতে পারেন অর্থনৈতিকভাবে পঙ্গু | spnews24.com\nযে ৬ কারনে আপনি হতে পারেন অর্থনৈতিকভাবে পঙ্গু\nব্যথা পেয়ে হাসপাতালে ম্যাককালাম\nডিআরএস-ব্যাটের আকারসহ ক্রিকেটীয় ব্যাপক পরিবর্তন\nসাধ এবং সাধ্যের মধ্যে তাল মেলানতেই নির্ভর করে আপনি কতো সুচারুভাবে আপনার জীবন যাপন করছেন। জীবনের চলার পথকে সহজ করতে আমরা নানাভাবে অর্থের সংস্থান করি। কখনো জড়িয়ে পড়ি ঋণে। কখনো এসব ব্যাপার আমাদের করে ফেলে অর্থনৈতিকভাবে পঙ্গু। দেখে নিন কোন ব্যাপারগুলো আপনাকে আসলে অর্থনৈতিকভাবে পঙ্গু করছে।\nঋণের উপর ভর\nসাধারণের জন্য যেসব ঋণের ব্যবস্থা আছে যেমন, ক্রেডিট কার্ড লোণ, পার্সোনাল লোণ, স্টুডেন্ট লোণ এসব আসলে ক্যান্সারের মতো। প্রথমে ছোট থাকে পরে ধীরে ধীরে বড় হয়। যদি এসব ঋণ আপনি এখনই বেঁধে ফেলতে না পারেন বা আপনার যদি সেরকম কোন প্লান না থাকে তবে আপনার জীবন তছনছ করে দিতে এই ক্যান্সারই যথেষ্ট।\nক্ষমতার বাইরে জীবনযাপন\nজীবনে অনেক কিছু আছে কেনার বা বিনোদনের। কিন্তু আপনার ক্ষমতাটা এখানে মুখ্য। আপনার ক্রয় ক্ষমতার একটু নিচে ব্যয় করুন, প্রতি মাসে যা হয় একটু সঞ্চয় করুন। দেখবেন, জীবন আপনার পাল্টে গেছে। কিন্তু ক্ষমতার বাইরে ব্যয় করার অভ্যাস গড়ে তুললে, তলাবিহীন ঝুড়ি ভর্তি করার পিছনে ছুটবেন আপনি। ক্ষণিকের বিনোদনে হয়ত আনন্দিত হবেন কিন্তু দীর্ঘ সময়ের জন্য ভুগবেন হতাশায়। কারন, ইতিমধ্যে আপনার কাঁধে চেপেছে ঋণের বোঝা।\nবাড়ির ইকুইটি ভেঙ্গে ফেলা\nযদি বড় কোন ব্যয় যেমন, বিয়ে, শিক্ষা ইত্যাদি মেটাতে আপনি যদি আপনার বাড়িটি বন্ধক রাখতে চাইছেন তবে ধরে রাখুন বাড়িটি হারাতে আপনি এক পা এগিয়ে গেলেন।\nঅবসর অ্যাকাউন্ট ভেঙ্গে ফেলা\nসরাসরি বললে, এমন কাজ করবেন না। এতে শুধু যে আপনার অর্থের প্রবৃদ্ধি কমে যাবে তা নয়, দ্বৈত ট্যাক্সের আওতায় এসে যাবে ঐ অর্থ।\nসন্তানের জন্য শিক্ষা ঋণ\nআপনার সন্তানের শিক্ষার জন্য আপনি ঋণ করছেন। এটা শুনতে ভালো শোনায়। ঋণের দুনিয়ায় একে বলে PLUS (Parent Loans for Undergraduate Students)। কিন্তু এটা আপনার অবসর অ্যাকাউন্ট থেকে সম্পদ সরিয়ে ফেলবে। দীর্ঘ মেয়াদে যা আপনার সন্তানের জন্য সুফল বয়ে আনবে না, যা নিশ্চিত।\nআপনি এখন সঞ্চয় করছেন না হতে দুটি কারনে। এক. আপনার বয়স কম দুই. আপনি গরীব। যদি তাই হয়। তাহলে আপনি চক্রবৃদ্ধি মুনাফা থেকে বঞ্চিত হচ্ছেন। কারন এটা সময়ের উপর নির্ভরশীল।\nবিজনেস ইনসাইডার অবলম্বনে\nPrevious টি২০ আসরে অন্য দেশের পতাকা বহন নিষেধ\nNext বাংলাদেশের প্রথম ভিডিও গেম ‘হাতিরঝিল: ড্রিম বিগিনস’\nমেসি-সাম্পাওলিকে নিয়ে পেলের তিরস্কার\nআর্জেন্টিনা তারকা লিওনেল মেসি দারুণ খেলোয়ার এবং নতুন কোচ জর্জ সাম্পাওলিও অনেক ভালো ও বড় …


মেয়াদোত্তীর্ণ ১৩ টন ফুচকার চালান আটক - দৈনিক পূর্বদেশ\nমেয়াদোত্তীর্ণ ১৩ টন ফুচকার চালান আটক\nমেয়াদোত্তীর্ণ ১৩ টন কাঁচা ফুচকার একটি চালান আটক করেছে চট্টগ্রাম কাস্টম। চালানটি মালয়েশিয়া থেকে চট্টগ্রাম বন্দরে আসে। গতকাল মঙ্গলবার কায়িক পরীক্ষা শেষে কাস্টম হাউসের প্রিভেন্টিভ টিম এসব কাঁচা ফুচকা মেয়াদোত্তীর্ণ বলে প্রতিবেদন দেওয়ার পর চালানটি জব্দ করা হয়।\nচট্টগ্রাম কাস্টমস হাউসের উপ-কমিশনার মো. নুরউদ্দিন মিলন বলেন, ১৩ টন ফুচকার সবই মেয়াদোত্তীর্ণ। আমদানিনীতি আদেশ অনুযায়ী এ চালান খালাসযোগ্য নয়। এসব ফুচকা বাজারে গেলে জনস্বাস্থ্যের জন্য মারাত্মক হুমকি হতে পারে। এসব ফুচকা নিয়ম অনুযায়ী ধ্বংস করা হবে।\nতিনি জানান, যশোরের কাঁঠালিয়ার মেসার্স হাসান ব্রাদার্সের নামে চালানটি চট্টগ্রাম বন্দরে আসে। এটি খালাসের দায়িত্বে ছিল সিঅ্যান্ডএফ এজেন্ট কুমিল্লা শিপিং। গোপন সংবাদের ভিত্তিতে চালানটি কাস্টম হাউসের অডিট ইনভেস্টিগেশন অ্যান্ড রিসার্চ (এআইআর) টিম পরীক্ষা করে দেখেন। কায়িক পরীক্ষায় অংশ নেন সহকারী রাজস্ব কর্মকর্তা রাসেল মাহমুদ জুয়েল ও মো. নুরুজ্জামান সবুজ।


রুহ বা আত্মার মৃত্যু হয় কিনা? - কোরআনের জ্যোতি\n১২ এপ্রিল, ২০১৭ উমায়ের কোব্বাদী\nজিজ্ঞাসা–১৫৩: কিছু দিন আগে আমি ইবনুল কায়্যিমের ‘আর রুহ’ বইটির বাংলা অনুবাদ পড়ছিলাম। ওখানে ‘রুহ কি নশ্বর নাকি অবিনশ্বর’ এই পরিচ্ছেদে স্পষ্ট করে বলা হয়েছে ” রুহ এর ধ্বংস হওয়া ধ্রুব সত্য”। জানিনা এই লাইন দ্বারা কি বোঝানো হয়েছে। কিন্তু এই লাইন এর মানে কি দাঁড়ায় না যে, রুহ এক সময় বিলীন হয়ে যাবে? মানুষ কি কখনো জান্নাত অথবা জাহান্নাম থেকে বিলীন হয়ে যাবে?—Sharmin Hasan : [email protected]\nজবাব: রুহ বা আত্মার মৃত্যু হয় কিনা–মূলতঃ এ বিষয়ে আলেমগণ দ্বিমত পোষণ করেছেন। কতক আলেম বলেন, রুহও মৃত্যুর স্বাদ গ্রহন করে। কেননা আল্লাহ তাআলা পবিত্র কোরআনে বলেছেন, كُلُّ مَنْ عَلَيْهَا فَانٍ وَيَبْقَى وَجْهُ رَبِّكَ ذُو الجَلَالِ وَالإِكْرَامِ “ভূপৃষ্ঠের সবকিছুই ধ্বংসশীল। একমাত্র আপনার মহিমায় ও মহানুভবপালনকর্তার সত্তা ছাড়া।” (সূরা আর রাহমান ২৬,২৭)\nঅন্যত্র তিনি বলেছেন “كُلُّ شَيْءٍ هَالِكٌ إِلَّا وَجْهَهُআল্লাহর সত্তা ব্যতীত সবকিছু ধবংস হবে।” (সূরা আল কাসাস ৮৮)\nআবার কতক আলেম বলেন, আল্লাহ তাআলা রুহকে সৃষ্টি করেছেন ধ্বংসের জন্য নয়; বরং সৃষ্টি করেছেন স্থায়িত্বের জন্য। যেমন জান্নাত জাহান্নাম আরশ কুরসি লৌহ কলম সৃষ্টি করেছেন স্থায়িত্বের জন্য। সুতরাং রুহের মৃত্যু হয় না। হাদিস শরীফে এসেছে, কা’ব ইবনু মালিক রাযি. সূত্রে রাসূলুল্লাহ সাল্লাল্লাহু আলাইহি ওয়াসাল্লাম থেকে বর্ণিত। তিনি বলেন,\nإِنَّمَا نَسَمَةُ الْمُؤْمِنِ طَائِرٌ فِي شَجَرِ الْجَنَّةِ حَتَّى يَبْعَثَهُ اللَّهُ عَزَّ وَجَلَّ إِلَى جَسَدِهِ يَوْمَ الْقِيَامَةِ\nমু’মিনদের রুহ জান্নাতের গাছের পাখির রূপ ধারণ করে থাকবে, কিয়ামতের দিন তাদের রুহ শরীরে পুনঃস্থাপন করা পর্যন্ত। (ইবন মাজাহ ৪২৭১)\nউক্ত হাদিস থেকে বোঝা যায়, রুহ মরে না; বরং শরীর থেকে আলাদা হওয়ার পর রুহ নি‘আমত বা ‘আযাব ভোগের স্থানে অবশিষ্ট থাকে।\nপ্রকৃত বিষয় হল, রুহ বা আত্মার মৃত্যু হলো শরীর থেকে আলাদা হওয়া ও বের হয়ে যাওয়া। এ হিসেবে নিঃসন্দেহে বলা যায় যে, রুহ মৃত্যুর স্বাদ গ্রহণকারী। আর যদি বলা হয় যে, রুহ মরে যায় বলতে তা বিলীন হয়ে যায়, একেবারেই ধ্বংস হয়ে যায়, নিঃশেষ হয়ে যায়, তাহলে বলা হবে, এ দৃষ্টিকোণে রুহ মারা যায় না; বরং তা শরীর থেকে বের হওয়ার পরে নি‘আমত বা ‘আযাব ভোগের স্থানে অবশিষ্ট থাকে।